qundao/data-zh-poetry huggingface dataset:
金明池·丙辰秋日书事
作者：陈维崧
朝代：清

落落门摊，寥寥间架，报道新添赋额。小市对、蜗庐马磨，绮陌傍、朱扉画戟。总和他、絮铁钱醪，一例载、少府泉刀税籍。有铜山兔脱，金穴蝇营，祇算黔娄陋室。瘦巷空壕风萧瑟。尽堂燕幕乌，遁逃无术。人竞说、天家榷酤，谁解学、仙翁点石。使天边、月府清虚，怕未稳琼楼，难安桂魄。见敬业坊前，奉诚园外，多少题门卖宅。
金明池·丙辰秋日书事
作者：陈维崧
朝代：清
体裁：词

落落门摊，寥寥间架，报道新添赋额。小市对、蜗庐马磨，绮陌傍、朱扉画戟。总和他、絮铁钱醪，一例载、少府泉刀税籍。有铜山兔脱，金穴蝇营，祗算黔娄陋室。瘦巷空壕风萧瑟。尽堂燕幕乌，遁逃无术。人竞说、天家榷酤，谁解学、仙翁点石。使天边、月府清虚，怕未稳琼楼，难安桂魄。见敬业坊前，奉诚园外，多少题门卖宅。
金明池·咏雁来红
作者：陈维崧
朝代：清

苔绣苍琅，蔓萦屈戍，閒锁街南空宅。见一片。霜条露萼，伴卧楚、冷绛如织。想夕阳、雁背微丹，斜压下、洒向枝头堆积。似憔悴秋娘，寂寥班女，倦亸画栏无力。飒飒宾鸿南雁日。正天水濛濛，关河历历。凄凉渡、青溪栅口，惆怅宿、黄陵庙侧。遍江南、一夜西风，便也学春鹃，啼痕红裛。恨汉苑无花，唐陵少树，只染晴莎烟色。
金明池·忆亳村草堂柬徐南高
作者：陈维崧
朝代：清

阵阵樵风，层层花浪，中是康崇旧宅。有不断、湖光杳霭，遥山翠、阴霁皆滴。老梅花、玉偃银僵，更门外、无数浦帆林笛。记冲酒桥南，寻诗巷北，细雨帽檐都侧。一自飘流辞乡国。剩露井閒苔，和愁堆碧。空廊锁、桐花半亩，坏屋走、松枝千尺。赖故人、缚帚锄园，早为我添修，药栏鸡栅。料来岁花开，前村社散，频梦春城羁客。
金明池·臬署寒夜展鹃红女史梅花画扇感赋
作者：陈维崧
朝代：清

历历残更，沈沈深院，坐冷宫斋桦烛。檐雨滴、人声渐悄，又廊外、茶响将熟。想外边、片片琼英，都解向、红板桥南堆簇。怅何计寻香，无聊展画，小检齐纨零幅。遥忆粉娥调脂盝。恰和泪匀铅，忍寒皴绿。簪花格、红欹翠弱，没骨绘、神全韵足。料霜毫、写欲成时，衬纤月如银，斜支臂玉。且吟弄空花，摩挲秋扇，也算探梅林麓。
金明池·臬署寒夜展鹃红女史梅花画扇感赋
作者：陈维崧
朝代：清
体裁：词

历历残更，沉沉深院，坐冷宫斋桦烛。檐雨滴、人声渐悄，又廊外、茶响将熟。想外边、片片琼英，都解向、红板桥南堆簇。怅何计寻香，无聊展画，小检齐纨零幅。遥忆粉娥调脂盝。恰和泪匀铅，忍寒皴绿。簪花格、红欹翠弱，没骨绘、神全韵足。料霜毫、写欲成时，衬纤月如银，斜支臂玉。且吟弄空花，摩挲秋扇，也算探梅林麓。
金明池·茉莉
作者：陈维崧
朝代：清
体裁：词

海外冰肌，岭南雪块，销尽人间溽暑。曾种在、越王台下，记着水、和露初吐。遍花田、千顷玲珑，惹多少、年小珠娘凝觑。奈贾舶无情，茶船多事，载下江州湓浦。姊姊飘流离乡土。怅异域炎天，黯然谁与。燕姬戴、斜拖辫发，朔客嗅、烂斟驼乳。望夜凉、白月横空，想故国帘栊，旧家儿女。只鹦鹉笼中，乡关情重，相对商量愁苦。
金明池·茉莉
作者：陈维崧
朝代：清

海外冰肌，岭南雪块，销尽人间溽暑。曾种在、越王台下，记著水、和露初吐。遍花田、千顷玲珑，惹多少、年小珠娘凝觑。奈贾舶无情，茶船多事，载下江洲湓浦。姊姊飘流离乡土。怅异域炎天，黯然谁与。燕姬戴、斜拖辫发，朔客嗅、烂斟驼乳。望夜凉、白月横空，想故国帘栊，旧家儿女。只鹦鹉笼中，乡关情重，相对商量愁苦。
金明池·蘧庵先生归自吴门闻携有秋岳先生新词作词奉柬
作者：陈维崧
朝代：清

夹岸轻阴，满塘细雨，惹得乱帆堆绿。片石上、千场箫鼓，高台后、几番麋鹿。记皋桥、近泰娘家，恰栀子将开，枇杷初熟。只白发江潭，东京遗老，伤心南朝艳曲。近日征南军马盛，料不比当年，家家丝竹。水驿闭、龙舟谁竞，烟舫歇、莲歌莫续。想连天、淼淼长洲，尽野鸟频啼，沙鸥轻浴。且载得金荃，携将兰畹，归当忘忧小录。
金浮图·夜宿翁村时方刈稻苦雨不绝词纪田家语
作者：陈维崧
朝代：清

为君诉。今年东作。满目西畴，尽成北渚。雨翻盆、势欲浮村去。香稻波飘，都作沈湘角黍。咽泪频呼儿女。瓮头剩粒，为君殷勤煮。话难住。茅檐点滴，短檠青荧，床上无乾处。雨声乍续啼声断，又被啼声，剪了半村雨。摇手亟谢田翁，一曲淋铃，不抵卿言苦。
金浮图·夜宿翁村时方刈稻苦雨不绝词纪田家语
作者：陈维崧
朝代：清
体裁：词

为君诉。今年东作。满目西畴，尽成北渚。雨翻盆、势欲浮村去。香稻波飘，都做沉湘角黍。咽泪频呼儿女。瓮头剩粒，为君殷勤煮。话难住。茅檐点滴，短檠青荧，床上无乾处。雨声乍续啼声断，又被啼声，剪了半村雨。摇手亟谢田翁，一曲淋铃，不抵卿言苦。
金盏子·咏灯
作者：陈维崧
朝代：清

一盏红釭滟玉膏，鸳绡皱处偏凝。春夜照梳头，莲筹杳、凄清牙蒜犀钉。便教煎尽银荷，奈芳心耿耿。敲翠竹、悄唤绿翘檐前，兰灯将暝。唤遍无人应。且独自、纤手靠妆台，挑凤胫。宛转处，重思省。当时风细人静。曾偎璧带流苏，剔银釭潜等。红裯冷，空对并蒂灯花，怎生相称。
金菊对芙蓉
作者：陈维崧
朝代：清
体裁：词

绣毂钿车，酒旗戏鼓，月明初浸延秋。唤教坊全部，杂爨高头。一声南内消魂曲，风乍定、灯袅红毬。几层帘幕，一群莺燕，妙舞娇讴。可惜四节如流。背画槛低吟，华屋山丘。怅朱门旧宅，红粉前游。光阴负我堂堂去，空遗下、庭砌清幽。阑干醉拍，鸿飞雪爪，往事难留。
金菊对芙蓉
作者：陈维崧
朝代：清

绣毂钿车，酒旗戏鼓，月明初浸延秋。唤教坊全部，杂爨高头。一声南内消魂曲，风乍定、灯袅红毬。几层帘幕，一群莺燕，妙舞娇讴。可惜四节如流。背画槛低吟，华屋山邱。怅朱门旧宅，红粉前游。光阴负我堂堂去，空遗下、庭砌清幽。阑干醉拍，鸿飞雪爪，往事难留。
金菊对芙蓉·九日牧仲招同山蔚振衣楼登高填词惜别即次来韵奉酬
作者：陈维崧
朝代：清
体裁：词

梵客有言，悲哉气也，君家原不宜秋。况帆停江上，人倚楼头。菊英亦管人离别，赛柳绵、打块成毬。那堪筵畔，轻敲檀板，缓节秦讴。叹昔幕府风流。羡落帽中原，戏马高丘。更一时参佐，千载英游。吾衰讵有风云想，算不如、岩岫清幽。从兹归去，笔床茶灶，到处淹留。
金菊对芙蓉·九日牧仲招同山蔚振衣楼登高填词惜别即次来韵奉酬
作者：陈维崧
朝代：清

梵客有言，悲哉气也，君家原不宜秋。况帆停江上，人倚楼头。菊英亦管人离别，赛柳绵、打块成毬。那堪筵畔，轻敲檀板，缓节秦讴。叹昔幕府风流。羡落帽中原，戏马高邱。更一时参佐，千载英游。吾衰讵有风云想，算不如、岩岫清幽。从兹归去，笔床茶灶，到处淹留。
金菊对芙蓉·姜学在自宛陵扫墓归停舟过访即送其返吴门
作者：陈维崧
朝代：清

语响潭烟，橹鸣翠溪，他乡上冢人归。恰停桡枉叩，竹下双扉。相逢暗惹平生恨，西州路、事与心违。羊昙已老，数行情泪，弹上君衣。此去帆影霏霏。正茂苑莲红，笠泽鱼肥。叹吴中今岁，刈获全稀。赁舂薄俗防人面，梁木萎、门户凋微。怜君归去，乳鱼轩下，怅煞斜晖。
金菊对芙蓉·惠山夜饮坐有姬人同园次赋仍用前韵
作者：陈维崧
朝代：清
体裁：词

人比花娇，姓堪丝绣，问名云杜家秋。且饼煎寒具，鲙切槎头。相逢满酌梨花冻，欢场闹、打马抛毬。忘忧馆后，水明楼上，妙啭轻讴。酒罢暗诉飘流。说家本严滩，门枕丹丘。奈兵来雁荡，烽接龙游。琵琶弹入思归调，助空山、落叶声幽。江山如许，英雄难觅，旧日婆留。
金菊对芙蓉·惠山夜饮坐有姬人同园次赋仍用前韵
作者：陈维崧
朝代：清

人比花娇，姓堪丝绣，问名云杜家秋。且饼煎寒具，鲙切槎头。相逢满酌梨花冻，欢场闹、打马抛毬。忘忧馆后，水明楼上，妙啭轻讴。酒罢暗诉飘流。说家本严滩，门枕丹邱。奈兵来雁荡，烽接龙游。琵琶弹入思归调，助空山、落叶声幽。江山如许，英雄难觅，旧日婆留。
金菊对芙蓉·次前韵酬别山蔚
作者：陈维崧
朝代：清
体裁：词

郁郁中原，萧萧老鬓，不如归弄晴秋。计数间茅屋，罨画东头。每当月吐长溪口，水明夜、雪镜冰毬。几村风叶，半湾烟渚，牧唱樵讴。好趁淰淰寒流。去窈窕崎岖，历壑经丘。只离情还恋，梁苑朋游。他乡老辈如君少，新诗句、兀奡空幽。一樽尚煖，片帆聊卸，暂为君留。
金菊对芙蓉·次前韵酬别山蔚
作者：陈维崧
朝代：清

郁郁中原，萧萧老鬓，不如归弄晴秋。计数间茅屋，罨画东头。每当月吐长溪口，水明夜、雪镜冰毬。几村风叶，半湾烟渚，牧唱樵讴。好趁淰淰寒流。去窈窕崎岖，历壑经邱。只离情还恋，梁苑朋游。他乡老辈如君少，新诗句、兀奡空幽。一樽尚暖，片帆聊卸，暂为君留。
金菊对芙蓉·禹州使院作
作者：陈维崧
朝代：清

雍氏亭空，大騩山老，一鞭袅尽斜晖。正荒城苔绣，古驿花欹。行人说是王孙第，怅金床、玉几都非。巡檐背手，谁人怜我，情绪如丝。此意枕簟应知。共残釭青穗，伴我题诗。叹星移物换，种种凄其。不如且向东风外，好悲歌、聂政坟西。明当竟去，频斟浊酒，细拂横碑。
金菊对芙蓉·舟中有示仍用前韵
作者：陈维崧
朝代：清
体裁：词

泛泛清娱，迢迢樊素，相随单舸高秋。学水云一色，浮渲梳头。包山此去千峰橘，高低缀、耀日霜毬。三更水面，吴娘橹响，一片清讴。聊复映月乘流。休袖倚沧江，回望商丘。忍烟篷雨箬，故国清游。簟纹双稳鵁鶄睡，君莫管、夜色幽幽。祗愁商妇，隔船低唱，玉树鹂留。
金菊对芙蓉·舟中有示仍用前韵
作者：陈维崧
朝代：清

泛泛清娱，迢迢樊素，相随单舸高秋。学水云一色，浮渲梳头。包山此去千峰橘，高低缀、耀日霜毬。三更水面，吴娘橹响，一片清讴。聊复映月乘流。休袖倚沧江，回望商邱。忍烟篷雨箬，故国清游。簟纹双稳鵁鶄睡，君莫管、夜色幽幽。祇愁商妇，隔船低唱，玉树鹂留。
金菊对芙蓉·舟次渐近江南仍用前韵
作者：陈维崧
朝代：清
体裁：词

或把琴书，或携粉镜，平分画舫清秋。过女儿浦口，新妇矶头。秋光澄湛明于雪，映水上、茜帐银毬。敲针稚子，临风把钓，学唱吴讴。依旧滚滚江流。还半下吴门，半绕巴丘。只江东麋鹿，几度来游。迟归沙鸟应相笑，他乡景、有甚清幽。黄花开过，紫螯卖过，谁把君留。
金菊对芙蓉·舟次渐近江南仍用前韵
作者：陈维崧
朝代：清

或把琴书，或携粉镜，平分画舫清秋。过女儿浦口，新妇矶头。秋光澄湛明于雪，映水上、茜帐银毬。敲针稚子，临风把钓，学唱吴讴。依旧滚滚江流。还半下吴门，半绕巴邱。只江东麋鹿，几度来游。迟归沙鸟应相笑，他乡景、有甚清幽。黄花开过，紫螯卖过，谁把君留。
金菊对芙蓉·舟行遇大风仍用前韵
作者：陈维崧
朝代：清
体裁：词

雪浪鼍吟，布帆鸱叫，西风削碎晴秋。看绿平楚尾，翠入吴头。盘淌急洑孤光陷，铸一点、旸谷金毬。柁楼长啸，汜人侑舞，海若供讴。十载萍梗飘流。只赁庑皋桥，卖饼安丘。喜今朝尻马，彷佛天游。水云混混粘无极，真欲犯、碧落空幽。只怜今夜，琼宫高处，清冷难留。
金菊对芙蓉·舟行遇大风仍用前韵
作者：陈维崧
朝代：清

雪浪鼍吟，布帆鸱叫，西风削碎晴秋。看绿平楚尾，翠入吴头。盘淌急洑孤光陷，铸一点、旸谷金毬。柁楼长啸，汜人侑舞，海若供讴。十载萍梗飘流。只赁庑皋桥，卖饼安邱。喜今朝尻马，仿佛天游。水云混混黏无极，真欲犯、碧落空幽。只怜今夜，琼宫高处，清冷难留。
金菊对芙蓉·访单县琴台
作者：陈维崧
朝代：清

古树云平，荒台湍激，两贤留下祠堂。见蛛丝网院，马苋围墙。承尘画壁昏于梦，千年事、陈迹苍凉。江南游子，无聊侧帽，有恨循廊。迤逦渐下牛羊。响落木西风，飒沓层冈。怅琴声未杳，蘋藻谁将。拟寻北地韩陵石，呼来语、相伴他乡。那堪断碣，摩挲已遍，一笑斜阳。
金菊对芙蓉·过侯敷文村居留赠仍用前韵
作者：陈维崧
朝代：清
体裁：词

紫艳牵裾，红香扑帽，手编花鸟阳秋。有佳儿膝下，少妇楼头。红栏粉壁吴船样，明棂外、蜂蝶成毬。有时月上，前墟送到，牧笛樵讴。一任金犊如流。笑昔日金张，一半荒丘。且芒鞋野服，散誔优游。栽花晒药摊书外，无剥啄、人境双幽。但逢酒熟，恰当花放，我到还留。
金菊对芙蓉·过侯敷文村居留赠仍用前韵
作者：陈维崧
朝代：清

紫艳牵裾，红香扑帽，手编花鸟阳秋。有佳儿膝下，少妇楼头。红栏粉壁吴船样，明棂外、蜂蝶成毬。有时月上，前墟送到，牧笛樵讴。一任金犊如流。笑昔日金张，一半荒邱。且芒鞋野服，散誔优游。栽花晒药摊书外，无剥啄、人境双幽。但逢酒熟，恰当花放，我到还留。
金菊对芙蓉·送杨亭玉学博之任江浦和梁棠村先生
作者：陈维崧
朝代：清
体裁：词

棠邑名城，秣陵剧县，鳣堂坐对晴秋。正人家夹岸，云物当楼。扶风绛帐生徒盛，环讲舍、锦瑟红篝。图书四部，才华六代，冠冕南州。罨画暂尔淹留。恰曲唱樽前，缆系沙头。盼离亭霜叶，黄重丹稠。之官一水携家便，喜烟江、乍稳阳侯。别来锦字，好寻双鲤，频溯中流。
金菊对芙蓉·送杨亭玉学博之任江浦和梁棠村先生
作者：陈维崧
朝代：清

棠邑名城，秣陵剧县，鳣堂坐对晴秋。正人家夹岸，云物当楼。扶风绛帐生徒盛，环讲舍、锦瑟红篝。图书四部，才华六代，冠冕南州。罨画暂尔淹留。恰曲唱樽前，缆繫沙头。盼离亭霜叶，黄重丹稠。之官一水携家便，喜烟江、乍稳阳侯。别来锦字，好寻双鲤，频溯中流。
钗头凤·艳情
作者：陈维崧
朝代：清

蔷薇罅，秋千架。中门阖锁声才罢。银墙侧，铜扉直。记来约略，行来疑惑。黑。黑。黑。幽窗下，红灯射。夜阑绿水昏如画。花纹槅，玲珑极。剪刀尚响，冠儿未摘。嚇。嚇。嚇。
钗头凤·艳情
作者：陈维崧
朝代：清
体裁：词

蔷薇罅，鞦韆架。中门阖锁声才罢。银墙侧，铜扉直。记来约略，行来疑惑。黑。黑。黑。幽窗下，红灯射。夜阑绿水昏如画。花纹槅，玲珑极。剪刀尚响，冠儿未摘。吓。吓。吓。
钗头凤·读蘧庵先生词用原韵
作者：陈维崧
朝代：清

啄月手，谈天口。胸中云梦吞须九。宁游戏，非文字。问他作者，几人曾会。未。未。未。情丝镂，啼珠溜。断肠怕学屯田柳。羞溱洧，翻清徵。笛吹江阁，帆骑峡水。似。似。似。
钱唐浴马行
作者：陈维崧
朝代：清

杭州八月秋风早，极目江头皆白草。凤山门前铁骑横，花马营中水泉好。阿谁黄须称奚官，白靴毳帐红罽袄。是日牵来一万匹，云锦连天色杲杲。钱塘江渚多菰蒲，晴江空翠微卷舒。嬉游尽向此间去，边儿十岁名花奴。忽闻一声吹觱篥，千群争放桃花驹。红泉骀宕自然丽，凡鬃灭没何其都。一匹娇嘶一匹啮，十匹骄矜汗流血。须臾五花浮满红，万顷寒涛蹴飞雪。龙堂少女神悄绝，雾鬣烟蹄半明灭。少焉不动齐徜徉，江流欲静江云凉。极浦湘娥鼓文瑟，中流江妾拖红裳。此时观者倾城国，中有军人泪沾臆。自言十五隶金吾，滁阳苑马亲承直。犹见先皇校猎时，金风初到万年枝。青骢细食雕胡饭，翠拨轻笼杨柳丝。天育忽逢沧海变，从此麒麟罢欢宴。苜蓿翻栽太液池，骅骝直上昭阳殿。紫台青海日从征，马上琵琶塞上情。温泉十载无消息，忍唱钱塘《浴马行》。
锦缠道·冬日溪行
作者：陈维崧
朝代：清
体裁：词

红叶攒天，烘得柴门如醉。板桥南、昏鸦成队。遥村界得寒林碎，一派疏罾，更绕遥村背。夕炤炫红黄，半陂明晦。且停船、荻花以内。被沙禽唤起西风，激千层银沫，乱把晴矶碓。
锦缠道·冬日溪行
作者：陈维崧
朝代：清

红叶攒天，烘得柴门如醉。板桥南、昏鸦成队。遥村界得寒林碎，一派疏罾，更绕遥村背。夕照炫红黄，半陂明晦。且停船、荻花以内。被沙禽唤起西风，激千层银沫，乱把晴矶碓。
锦缠道·将发玉峰寄纬云弟村居
作者：陈维崧
朝代：清

老去江东，拚向渔樵寄傲。问何为、冲炎席帽。年年作苦杂佣保，赤日红尘，怕相嘲程晓。想西溪草堂，雨杉烟筱。傍苔阴、置笔床茶灶。晚凉濯足欹湖，恰估船笛响，风定菱丝袅。
长亭怨·送徐郿伯还西泠倚玉田词韵同桐初京少蕺山次山赋
作者：陈维崧
朝代：清

有墙外、紫丁香树。簸影钩帘，牵留数数。可记年时，凤城灯市夜游否。黄金台古，招手唤、燕昭共语。霎地秋来，便去也、匆匆如许。虽去。暂盟鸥狎鹭，奈肝胆、酒边还露。烹羔酌苦，归及见、江潮堆絮。看万阵、犀弩张时，正百丈、银泷喧处。意气尽昂藏，肯只鸣榔渔浦。
长亭怨慢·夏日吴门道中寄内
作者：陈维崧
朝代：清

记睡醒、纱巾轻堕，又促移床，树阴中卧。院悄人稀，举首閒数碧星颗。井华浴簟，渐月映、中门锁。唤绿茗盈盈，恰一缕、红生廊火。几朵。是才开茉莉，小傍苧衫斜亸。抽书赌背，总排定、夜分幽课。弄不了、茭粉菱丝，写难尽、偷声入破。惹万种、思量凭仄，烟桡风舸。
长亭怨慢·春晴和京少回用前韵
作者：陈维崧
朝代：清

正带梦、流莺碎语。似诉帘间，已收宿雨。此日墙头，花枝定是招行旅。风光何处，总在斜桥极浦。看才过收灯，却又是林边，春笋将努。倚帘曾暗许，锦鳞来太迟暮。连朝春困，浑欲倩、东风扶住。便从此、炙杏烘桃，怕难熨、两眉愁绪。凭阑久、斜阳红敛，渐沈霞缕。
长亭怨慢·春晴和京少回用前韵
作者：陈维崧
朝代：清
体裁：词

正带梦、流莺碎语。似诉帘间，已收宿雨。此日墙头，花枝定是招行旅。风光何处，总在斜桥极浦。看才过收灯，却又是林边，春笋将努。倚帘曾暗许，锦鳞来太迟暮。连朝春困，浑欲倩、东风扶住。便从此、炙杏烘桃，怕难熨、两眉愁绪。凭阑久、斜阳红敛，渐沉霞缕。
长亭怨慢·春雨
作者：陈维崧
朝代：清

小楼外、丝丝缕缕。也似楼头，个侬情绪。搅幕萦帘，惹人愁恨甚时住。夜香笼袖，妆才罢、天还暮。拟细炙鹅笙，笙亦为春寒，凤嘴偏努。小屏风几叠，瞥见重重南浦。因思江上，算今夜、有人羁旅。纵有日、赊到春晴，晴不得、腮边红雨。怎能勾、梨花门掩，双双笑语。
长亭怨慢·送曹二隐还郡
作者：陈维崧
朝代：清

记昨日、西风吹汝。送到荆南，斜桥极浦。船泊家门，水窗开在晚凉处。与君兄弟，连夜作、销魂语。语罢起而歌，一曲小秦王，为回鹘舞。叹人生易散，记嘱分携休遽。如何人说，竟私买、小舟归去。吟不尽、故国秋光，听不得、天涯战鼓。怕来夕、郡楼高望，閒愁无数。
长亭怨慢·途次润州水涩舟胶柬何雍南
作者：陈维崧
朝代：清

自买得、霜篷风舸。准办乘潮，秋衾梦妥。讵信连朝，水窗还泊蒜山左。愁多于水，水却似、真珠颗。纵使似真珠，尽也有啼珠，添上些个。故人江阁望，城外层层烟锁。千帆载恨，谁料是、此间有我。知甚日、丁卯桥西，随江鸟、片时飞过。枉费尽、千挝柁鼓，一行樯火。
长相思·月夜看花作
作者：陈维崧
朝代：清

掩柴门，步篱门。夜色茫茫碧一痕。微酣过别村。梨花繁，李花繁。错道溪昏月又昏。风吹银浪浑。
长相思·赠别杨枝
作者：陈维崧
朝代：清

漱金卮，阁金卮。不是樽前抵死辞。今宵是别离。撚杨枝，问杨枝。花萼楼前踠地垂。休忘初种时。
阮郎归·为灵雏题画
作者：陈维崧
朝代：清

吴绫一幅滑如脂，江南好画师。长松几树碧离离，斜添斑竹枝。烟似水，雨如丝，梅花帘外垂。更题半阕断肠词，樊川杜牧之。
阻风江口
作者：陈维崧
朝代：清
体裁：词

浊浪堆空，暨阳城下风涛怒。冰车铁柱，隐隐轰吴楚。独眺君山，且共春申语。愁如许，一杯酹汝，同看蛟龙舞。
陈郎以扇索书为赋一阕
作者：陈维崧
朝代：清

铁笛钿筝，还记得、白头陈九。曾消受、妓堂丝管，球场花酒。籍福无双丞相客，善才第一琵琶手。叹今朝寒食草青青，人何有？弱息在，佳儿又；玉山皎，琼枝秀。喜门风不坠，家声依旧。生子何须李亚子，少年当学王昙首。对君家两世湿青衫，吾衰丑。
隔帘听·听旧家歌伎隔墙度曲
作者：陈维崧
朝代：清

十载画楼烟月，凝想归何处。黄絁新作瑶妃侣。怅碧海茫茫，琼楼清苦。无一语。掩纱窗、低笼雁柱，将情诉。妆楼一所，红粉墙围住。歌声偏透红墙去。想他墙内，新愁万缕。伊知否。隔墙一般悽楚。
隔浦莲近拍·夏日寓吴门花溪草堂与西溟夹水而居赋示西溟
作者：陈维崧
朝代：清

玲珑云水几处，借我闲消暑。掠槛沙鸥过，潭香触，碎成雨。千顷风荷举，红妆嫭。缃菂中心苦，最怜汝。披襟脱帽，新凉随意搴取。松风细响，绿雪暗翻花乳。林际濛濛皓月吐。四鼓，隔波尚有人语。
隔浦莲近拍·夏日村居
作者：陈维崧
朝代：清

空村如浣静悄，不用邻翁扫。水栅罾声响，沙映水，逾潇照。傍岸松半老，闲来靠。漫理晴江钓，钓丝袅。凉飔暗袭，得风丛竹都笑。帆投极浦，兀兀橹声将杳。兴倦收纶起荷蓧。恰好，窥人一点月小。
隔浦莲近拍·暮秋江上偶步万佛林即黄介子先生旧宅
作者：陈维崧
朝代：清

西风吹响古木，乱叶埋僧屋。略彴铺苍藓，攀树瘿，穿崖腹。江郭围枫槲，登山麓。遥望银涛矗，駴心目。王珣池馆，沙鸥浦鸭争浴。一声斋磬，彷佛雨霖铃曲。踏遍缭垣寻断镞。茶熟，老僧带暝归独。
隔浦莲近拍·赏荷同南耕纬云赋
作者：陈维崧
朝代：清

空明云水浩淼，渚濑丛幽筱。绿净谁能睡，琼奁启，帘漪悄。啁唽腾翠鸟，菱潭窈。红藕花开了，数枝袅。莲娃极浦，罗裙争荡清晓。盈盈翠榜，烟舸竞将红闹。摘得荷房缥菂小。月皎，兀波柔橹声杳。
隔浦莲近拍·饮小三吾亭前古梅下
作者：陈维崧
朝代：清

今朝秾春天气，袨服为佳耳。人在梅根冶，暗香疏影迢递。盏内红生，杯中绿汎，小吸宜城蚁。消魂死。那人蛾绿，料应玉貌如此。难凭春驿，折寄一枝千里。横笛谁吹东风起。生怕玉鳞，飞著春水。
雨
作者：陈维崧
朝代：清
体裁：词

故国金戈铁马，衰年退笔残书。心情浑似欲栖乌，偏惹连天丝雨。风掣红旗纵猎，雨昏银烛呼卢。此声记得不曾无，那便凄凉如许。
雨中花·咏薰笼
作者：陈维崧
朝代：清

一架红篝凉似水，相偎靠、玲珑莫比。斑竹无尘，疏篁偏瘦，小鸭中间睡。纵向彤奁多转徙，也只在、帘前被底。绣幔萦时，锦鞋阁处，往事难提起。
雨中花·雨中看桃花
作者：陈维崧
朝代：清

丝丝春雨催侬去，依依人柳留侬住。住也无聊，去还有恨，去住浑无据。今岁桃花千百树，去年人面应非故。万点胭脂，一行清泪，总是消魂处。
雨中花·雨窗咏梅和南耕作
作者：陈维崧
朝代：清

连日春工寒勒住，绣不满、枝头娇嫭。一点胭脂，半廊香雪，开在无人处。漫倚画檐垂玉箸，我含泪、细为花诉。四海青衫，六宫红粉，几阵风和雨。
雨中花慢·雨中过蘧庵先生宅看红梅
作者：陈维崧
朝代：清
体裁：词

白傅堂前，裴相庭中，一株浓艳垂垂。恰拖将轻雨，亸尽腰肢。绒索猩唇唾后，泪珠鹃舌凝时。似恹恹宿酒，惯趁朝妆，来晕春肌。嫣然一笑，悄无人处，倚栏心事谁知。亟倩茜衫笼着，绛袖盛之。带雪三分粉绽，秋阴一朵红欹。还须嘱付，小楼钿笛，莫漫频吹。
雨中花慢·雨中过蘧庵先生宅看红梅
作者：陈维崧
朝代：清

白傅堂前，裴相庭中，一株浓艳垂垂。恰拖将轻雨，亸尽腰肢。绒索猩唇唾后，泪珠鹃舌凝时。似恹恹宿酒，惯趁朝妆，来晕春肌。嫣然一笑，悄无人处，倚栏心事谁知。亟倩茜衫笼著，绛袖盛之。带雪三分粉绽，秋阴一朵红欹。还须嘱付，小楼钿笛，莫漫频吹。
雨后同卢龙孙金廓明羊月生朱嗣殷过饮刘睿生家纪事
作者：陈维崧
朝代：清

雨脚今晨歇，翩然挈伴行。径须谋薄醉，不可负微晴。老屐缘村响，危桥趁涧成。剪蔬兼斸笋，坚坐看经营。
雨霖铃·秋过城南蒋氏园亭追忆瞻武并悼吴傅星又邺许埙友诸子
作者：陈维崧
朝代：清

斜阳城阙。晚秋行散，偶尔游歇。故人曾有池馆，风帘零乱，镜湖超越。花朵柳丝如画，映秋水林樾。更三五、知己流连，河没参横浩歌发。笛声隐隐霜空阔。廿年馀、往事星明灭。如今园里只有，荒井畔、蟪蛄悲咽。满目山阳，催得盈颠种种华发。最恼是、绿水桥边，尚挂当初月。
雪梅香·和竹逸再游石亭看落梅原韵同云臣赋
作者：陈维崧
朝代：清

梅将谢，临风招手唤重游。恰瀰瀰照浪，愁情懒比眠鸥。低扑村庄纨扇巧，乱飘溪阁粉茵稠。糅绵弄雪送清芬，与梦俱幽。再来增怅望，满径琼姿，零落谁收。拾取残英，注来花乳磁瓯。纵使暗香埋陇畔，胜于飞絮舞街头。休回首，几枝含泪，正倚山楼。
雪狮儿
作者：陈维崧
朝代：清
体裁：词

大勾胪唱，问几日、林邑船来，九宾列俎。异兽来庭，不羡雕题碧砮。轩然爪距。色洒上铜盘仙露。綵仗内、闹装蛮带，形模似否。却笑偏陬蕞土。记孙郎旧日，小名同汝。蠢尔黄奴，讵识真龙有主。铜绦难掣，轵道上、降王婴组。尧阶舞。赭幄曈昽日午。
雪狮儿
作者：陈维崧
朝代：清

大句胪唱，问几日、林邑船来，九宾列俎。异兽来庭，不羡雕题碧砮。轩然爪距。色洒上铜盘仙露。綵仗内、闹装蛮带，形模似否。却笑偏陬蕞土。记孙郎旧日，小名同汝。蠢尔黄奴，讵识真龙有主。铜绦难掣，轵道上、降王婴组。尧阶舞。赭幄曈昽日午。
雪狮儿·新正五日雨窗柬云臣用程正伯韵
作者：陈维崧
朝代：清

兰啼未醒，梅妆易困，愁褰帘幕。曾记年时，春向玉钗头落。浅斟低谑，正斜凭、香肩瘦削。红篝暖，任他小院，猧儿吠恶。今岁雨梳风掠。更寒胶钿盒，尘封筝索。欲坏上元，胜里春人早觉。脂慵粉弱。此意倩、东皇怜著。笺恳托。须把层阴浣却。
雪狮儿·新正五日雨窗柬云臣用程正伯韵
作者：陈维崧
朝代：清
体裁：词

兰啼未醒，梅妆易困，愁褰帘幕。曾记年时，春向玉钗头落。浅斟低谑，正斜凭、香肩瘦削。红篝煖，任他小院，猧儿吠恶。今岁雨梳风掠。更寒胶钿盒，尘封筝索。欲坏上元，胜里春人早觉。脂慵粉弱。此意倩、东皇怜着。笺恳托。须把层阴浣却。
雪狮儿·本意
作者：陈维崧
朝代：清

雕霜捏粉，作西域、万里狻猊，攫拿爪踞。侧脑平芜，猛气骁腾何怒。奔犀骇虎。更何论、田间狡兔。似鲍老、装成假面，筵前决赌。道上儿童戏汝。算冰澌雪尽，愁伊无据。恰遇狮王，微笑掷花而语。明驼洛下，费几许、铜山才铸。今何处。一样荒烟细雨。
霓裳中序第一·咏水仙花次尹梅津咏茉莉韵
作者：陈维崧
朝代：清

珠栊寒粉靥。偎罢银篝红兽热。恰值青霜骚屑。有一种瑶芳，白花翠叶。海天皓月。羡玉娥、生长绡阙。斜春渚、竟川含绿，一笑嫣然绝。妙绝。顿成离别。长则伴、儿家妆箧。有时坠落帘茀。看尽人间，多少蜂蝶。五铢寒到骨。怅千里、洞庭飞雪。伤情也、旧家何处，悄对素梅说。
霜叶飞·夜雨感旧柬史云臣
作者：陈维崧
朝代：清

西风雁压凉云破，趱成暝色如许。屏风几垒拥潇湘，正晚山碧聚。拟偷按、凄凉宫谱。小楼寒峭移筝柱。奈偏到此时，添几阵、潇潇淅淅，长夜难住。对此倍怅无憀，银灯细炙，犹自顾影私语。一从西北倦游归，只鬓催霜缕。总梦到、咸阳原去。也应红尽骊山树。算前情、都付与，一片青砧，三通画鼓。
霜叶飞·黄牙菜
作者：陈维崧
朝代：清

轻松纤软评春雪，此言殊耐寻玩。昔人句子巧形相，又入春趺赞。细拟议、两般俱善。不如单咏霜蔬便。每未到春盘，早赪甲、娇擎隽永，那数禁脔。此际风雪豪家，点酥抑鲊，花压羔儿红浅。寒酸腹内剩蔬畦，那有羊来践。只千里、湖莼路远。乡愁菜把权消遣。对稀疏、凭小摘，忽忆情亲，踌躇未免。
霜花腴·蟹
作者：陈维崧
朝代：清
体裁：词

雁行阵阵，带夜来西风，触响帘钩。偏值新晴，且谋小饮，霜螯最是宜秋。晚轩更幽。点吴羔、玉腕纤柔。笑人间、万事鸿毛，知他何物是监州。尔雅读来须熟，莫移封彭越，作内黄侯。浅傅红糟，低斟白堕，春醪滟滟光浮。菊花部头。被弦声、郭索轻偷。待微酣、半捲风帘，催人同倚楼。
霜花腴·蟹
作者：陈维崧
朝代：清

雁行阵阵，带夜来西风，触响帘钩。偏值新晴，且谋小饮，霜螯最是宜秋。晚轩更幽。点吴羹、玉腕纤柔。笑人间、万事鸿毛，知他何物是监州。尔雅读来须熟，莫移封彭越，作内黄侯。浅傅红糟，低斟白堕，春醪滟滟光浮。菊花部头。被弦声、郭索轻偷。待微酣、半捲风帘，催人同倚楼。
青杏儿·本意
作者：陈维崧
朝代：清

六尺小帘漪。交网外、杏子累累。流光暗换无人觉，才看绿绽，俄惊茜透，忽讶黄垂。回首忆芳菲。记二月、花正开时。匀圆拟把筠篮摘，怪他墙上，谁家飏过，红画竿儿。
青玉案·咏油车螯
作者：陈维崧
朝代：清

击鲜海错金盘泻。绝称是、春寒夜。轻点吴酸魂已化。和酥为卤，带脂成酿，二月花前榨。生平斫鲙兼行炙。枉行遍、屠门蟹舍。风味似伊休论价。差宜下酒，雅堪斗茗，携向江南诧。
青玉案·咏糟蛏
作者：陈维崧
朝代：清

春酲未析三更后。橙片切、莼丝糅。食品厨娘偏解斗。滑应凝盌，松难胜齿，几瓣嫣红透。金刀小向霜天剖。越衬出、春纤消瘦。捧处红糟先欲溜。小姬无语，老饕狂叫，把与梅同嗅。
青玉案·咏糟蛏
作者：陈维崧
朝代：清
体裁：词

春酲未析三更后。橙片切、莼丝糅。食品厨娘偏解斗。滑应凝碗，松难胜齿，几瓣嫣红透。金刀小向霜天剖。越衬出、春纤消瘦。捧处红糟先欲溜。小姬无语，老饕狂叫，把与梅同嗅。
青玉案·咏醉白虾
作者：陈维崧
朝代：清

半笼春水溶如镜。早倾向、金盘净。一片空明娇掩映。霜鬐半呷，雪肌半挺，似带春酲病。寻常虾菜空相竞。谁解得、高阳心性。细忆风姿心自省。十分酒气，三分生气，羞与侯鲭并。
青玉案·夏日怀燕市葡萄
作者：陈维崧
朝代：清

风窗冰椀谁消暑。记百颗、堆盘处。掬罢盈盈娇欲语。轻明晶透，芳鲜圆绽，小摘西山雨。长安万事俱尘土。惟有高情难忘汝。暗想风姿奚似许。爽疑燕筑，醇如刁酒，滑类华清乳。
青玉案·夏日怀燕市葡萄
作者：陈维崧
朝代：清
体裁：词

风窗冰碗谁消暑。记百颗、堆盘处。掬罢盈盈娇欲语。轻明晶透，芳鲜圆绽，小摘西山雨。长安万事俱尘土。惟有高情难忘汝。暗想风姿奚似许。爽疑燕筑，醇如刁酒，滑类华清乳。
青玉案·移寓积翠阁用艺香词韵
作者：陈维崧
朝代：清

梯空架就羊肠路。领俊鹘、穿烟去。窗豁正当山破处。天风澒洞，吹完今古，只剩龙窝住。松毛纯碧腾猩鼠。下嵌寒潭瘦蛟舞。老树得风都作语。半床泉气，一帘山雾，晴昼家家雨。
青玉案·雁字
作者：陈维崧
朝代：清

未乾墨迹遥天外。闲付与、斜阳晒。狂扫八分临阿买。赪红霞尾，蔚蓝天色，好幅乌丝界。年年未了衔芦债。入塞几时还出塞。盘作擘窠鬈作虿。凭谁偷仿，十三行帖，写上银筝背。
顾尚书家御香歌
作者：陈维崧
朝代：清

猎猎朔风翻毳帐，营门紫马屹相向。陈生醉拗珊瑚鞭，蹀躞闲行朱雀桁。顾家望近尺五天，顾家父子真好贤。开门揖客客竟入，留客不惜青铜钱。玉缸泼酒酒初压，秦筝促柱弹银甲。绿鬟小史意致闲，却爱微红添宝鸭。陈生此时闻妙香，欲言不言神茫茫。心知此香世间少，得非迷迭兼都梁？主人重取兰膏爇，此香旧事还能说。忆昔初赐长安街，金瓯天下犹无缺。至尊桂殿日斋居，千首青词锦不如。绿章夜上龙颜喜，第一勋名顾尚书。嵯峨紫塞榆关道，白雁黄沙风浩浩。万马奔腾夜有声，三关萧瑟春无盗。尚书辛苦镇居延，络绎黄封赐日边。非关小物君恩重，为许名香国史传。镂金小盒宫门出，中涓一骑红尘疾。亲题万颗小金丸，犹是昭阳内人笔。只今沧海已成田，留得天香几百年。拢来绮袖人谁问，熏罢银篝味不全。白杨已老尚书墓，世间万事都非故。主人语罢客亦愁，留客牵衣客不住。君不见客衣零落讵堪论，半渍香痕半泪痕。忍看天宝年间物，我亦东吴少保孙。
题曹实庵珂雪词
作者：陈维崧
朝代：清

满酌凉州酝。爱佳词、一编《珂雪》，雄深苍稳。万马齐暗蒲牢吼，百斛蛟螭囷蠢。算笛拍、莺簧休混。多少词场谈文藻，向豪苏腻柳寻蓝本。吾大笑，比瓦黾。爇残桦烛刚余寸。叹从来、虞卿坷坎，韩非孤愤。耳热杯阑无限感，目送塞鸿归尽。又眼底、群公衮衮。作达放颠无不可，劝临淄、且傅当筵粉。城柝沸，夜乌紧。
题梅渊公画松为愚山先生赋
作者：陈维崧
朝代：清
体裁：古风

施侯沃我以绿雪，不数壑源鹰爪奇。啜余示我一幅画，长松十丈纷离披。牙须蚴蟉猛兕跳，鳞鬣蹙踏苍龙驰。抹眵询问谁所作，乃克肖此形支离。答言柏枧一诗老，两手惯放枯松枝。五日十日画一本，波涛舂激鼪鼯悲。昨蒙携画脱相赠，令我久看忘饥疲。子之作诗兴颇王，亦如此翁作画时。请为拗笔写长句，配此秃干苍茫姿。嗟乎吾家松树老无比，三年偃蹇空园底。何时秉耒去锄理，矮茅檐下拾松子，不尔㩳身入画里。
题梅渊公画松为愚山先生赋
作者：陈维崧
朝代：清

施侯沃我以绿雪，不数壑源鹰爪奇。啜余示我一幅画，长松十丈纷离披。牙须蚴蟉猛兕跳，鳞鬣蹙踏苍龙驰。抹眵询问谁所作，乃克肖此形支离。答言柏枧一诗老，两手惯放枯松枝。五日十日画一本，波涛舂激鼪鼯悲。昨蒙携画脱相赠，令我久看忘饥疲。子之作诗兴颇王，亦如此翁作画时。请为拗笔写长句，配此秃干苍茫姿。嗟乎吾家松树老无比，三年偃蹇空园底。何时秉耒去锄理，矮茅檐下拾松子，不尔身入画里。
题虞山友人种菊图
作者：陈维崧
朝代：清

画师不见黄公望，暖翠晴岚尚插天。何日结邻同种菊？溪锄对把破山前。
风入松·上巳后二日洗钵池汎舟即事同亦史山涛赋
作者：陈维崧
朝代：清

蜻蛉小泊断桥东，人在橹声中。水面残霞飞不定，春波静、暝翠玲珑。夹岸缃桃斑竹，半船淡月微风。纱窗尽摘簟纹融，心事暗惺忪。小拂丝杨人语细，春衫碧、恰似新桐。可惜小浯溪上，明朝更与谁同。
风入松·寒鸦
作者：陈维崧
朝代：清

欹斜懒漫遍燕关，僵冷甚袁安。谁将水墨濛濛画，做边城、一抹荒寒。小日曾藏柳叶，前身惯上钗鬟。无端误点早朝班，髣髴认龙颜。六宫怕有人争妒，带昭阳、日影飞还。惆怅旧游何处，孤村流水之间。
风入松·纳凉
作者：陈维崧
朝代：清

当年结夏映层潭，脱帽卸轻衫。柳丝斜飏阴篷捲，钓槛外、碧色微添。桥背嫩凉瑟瑟，村头老树毵毵。水天閒话对谁谈，城市我何堪。采菱放鸭江乡伴，无人问、老子溪南。浮世飞鸿雪爪，故山乱叶茅庵。
风入松·苦暑戏与客语
作者：陈维崧
朝代：清

炎炎火镜正烧空，避暑苦无从。客言安得匡庐瀑，还移取、华井秦松。玉女盆边吸露，水仙祠畔餐风。答言计总未为工，不若在军中。平驱十万横磨剑，涛声怒、硬箭强弓。恶浪千堆蹙黑，战旗一片摇红。
风流子 锡山庆云庵感旧 时永如上人新逝
作者：陈维崧
朝代：清

众山排峭壁，西风吼、乱叶打茆庵。记竹外时逢，拈花迦叶，水边曾值，洗钵瞿昙。依稀是、鸟啼幽涧北，僧送石桥南。万壑松飙，王裴名理，半床萝月，支许清谈。重经春来地，人谁在，祇见霜信初酣。染就千围桃槲，一路杉楠。叹电光石火，佛犹如此，山邱华屋，人则何堪。隐隐前林暝翠，暗结精蓝。
风流子 锡山庆云庵感旧 时永如上人新逝
作者：陈维崧
朝代：清
体裁：词

众山排峭壁，西风吼、乱叶打茆庵。记竹外时逢，拈花迦叶，水边曾值，洗钵瞿昙。依稀是、鸟啼幽涧北，僧送石桥南。万壑松飙，王裴名理，半床萝月，支许清谈。重经春来地，人谁在，祗见霜信初酣。染就千围桃槲，一路杉楠。叹电光石火，佛犹如此，山丘华屋，人则何堪。隐隐前林暝翠，暗结精蓝。
风流子·南徐春暮程昆崙别驾招饮南郊外园亭同方尔止孙豹人谈长益邹程村何雍南程千一赋
作者：陈维崧
朝代：清

来时寒食近，且近耳、讵料竟残春。正仆本多愁，何妨作达，官如不醉，遮莫伤神。见此际、酒旗斜唤客，榆叶弱萦人。燕子风前，是何言语，柳条烟里，别样腰身。名园行乐处，追欢笑，何限宝马香轮。况遇风流刺史，潇洒遗民。奈东望蒋州，春潮拍拍，北来瓜渚，暮雨纷纷。还怕当歌对酒，忽又沾巾。
风流子·感旧
作者：陈维崧
朝代：清
体裁：词

几摺枕屏斜，凝眸看、蕃马簇平沙。算故国楼台，许多风物，当年歌管，何限韶华。曾记得、和烟罗幌展，映水粉墙遮。乍雨乍晴，卖饧天气，半痴半黠，斗酒生涯。也知别来事，浑娇懒，难胜蝉翼轻纱。多管逢春不语，对月长嗟。只芳草粘天，声声杜宇，画帘垂地，阵阵杨花。赢得无聊，小楼数尽栖鸦。
风流子·感旧
作者：陈维崧
朝代：清

几摺枕屏斜，凝眸看、蕃马簇平沙。算故国楼台，许多风物，当年歌管，何限韶华。曾记得、和烟罗幌展，映水粉墙遮。乍雨乍晴，卖饧天气，半痴半黠，斗酒生涯。也知别来事，浑娇懒，难胜蝉翼轻纱。多管逢春不语，对月长嗟。只芳草黏天，声声杜宇，画帘垂地，阵阵杨花。赢得无聊，小楼数尽栖鸦。
风流子·月夜感忆
作者：陈维崧
朝代：清

冰蟾飞皓彩，今宵月、胜似昨宵圆。有一片角声，凄清枕畔，三秋桂子，零乱樽前。人生事、千龄浑似梦，百计且求仙。凤舞鸾歌，别来几日，琼楼玉宇，归去何年。流霞须倾尽，金荷里，鲸饮并吸婵娟。遥忆庾楼今夜，多少英贤。想月明千里，战袍不夜，西风万马，杀气临边。我控云中黄鹄，一笑茫然。
风流子·泊舟谯郡赠新安汪公言
作者：陈维崧
朝代：清

桃花潭上水，深千尺、不抵似汪伦。正留客西园，红灯翠幕，送余南浦，淡月微云。依稀记，赏花敲画鼓，纠酒唤罗裙。赠到葳蕤，休教锁恨，贻来螺墨，莫便磨人。南谯繁华地，重经过一片，野渡斜曛。剩下红桥旧巷，黄叶前村。想千年李树，仙游已邈，三分吉利，霸业俱陈。且自佯狂作达，何事消魂。
风流子·董樗亭来始见钱莼䰻寄我新词而莼䰻之墓已有宿草矣怆怀我友渍泪成词即用莼䰻来韵并求竹垞朱十亦一继作
作者：陈维崧
朝代：清

故人新化鹤，今宵月、含泪盼瑶京。念别我西园，朱曦翕赩，送君南浦，雪浪掀腾。谁曾料、人间琼树折，天上玉楼成。湘瑟才弹，便惊绝调，粉笺刚到，遽隔前生。新词沈吟遍，斜行字，银钩虿尾纵横。留向愁中细阅，醉后閒评。怅一带新蒲，碧凄杜甫，千门御柳，绿怨韩翃。不待邻家笛起，早悔浮名。
风流子·董樗亭来始见钱莼䰻寄我新词而莼䰻之墓已有宿草矣怆怀我友渍泪成词即用莼䰻来韵并求竹垞朱十亦一继作
作者：陈维崧
朝代：清
体裁：词

故人新化鹤，今宵月、含泪盼瑶京。念别我西园，朱曦翕赩，送君南浦，雪浪掀腾。谁曾料、人间琼树折，天上玉楼成。湘瑟才弹，便惊绝调，粉笺刚到，遽隔前生。新词沉吟遍，斜行字，银钩虿尾纵横。留向愁中细阅，醉后閒评。怅一带新蒲，碧凄杜甫，千门御柳，绿怨韩翃。不待邻家笛起，早悔浮名。
风流子·除夕几士大兄以新历蜡炬饷我赋此奉酬因怀亡弟半雪并寄三弟纬云于都下四弟子万于宋中
作者：陈维崧
朝代：清

白头兄弟在，将进酒、且赋小秦王。叹世上鸡虫，笑人寂寂，天边蜍兔，去我堂堂。谁相寄、一编书是凤，千炬蜡成凰。检处从头，时乎已暮，烧时见跋，夜也何长。可怜惟一雁，东风催散去，永不成行。回想去冬今夜，人正颠狂。算年去年来，枫根少历，春阴春雨，燐火无光。知尔天涯二季，一样沾裳。
飞雪满群山·本意次宋张矩韵
作者：陈维崧
朝代：清

才讶悠飏，俄惊飘瞥，明驼皓鹤齐远。银房压叠，琼涛浩涆，失却天半烟鬟。玉参差成顷，都酿做、吴江暮寒。无聊又听，谁家画角，吹入小屏山。记得潼关前岁发，一行骑阻，万里程悭。云霾楚栈，风饕汉垒，红毡在混茫间。又故乡雪满，描难就、倪迂范宽。来朝定霁，一蓑准拟江上看。
飞雪满群山·白门署馆对雪
作者：陈维崧
朝代：清

红板桥南，锦衣仓口，糅绵舞絮漫漫。琼沙淅沥，吴盐飘瞥，偏将屈戍敲弹。此中歌玉树，想千载、琼花未残。独怜对酒，无缘蜡屐，寂寞强凭栏。记起景阳宫旧事，玉儿缟素，憔悴辞銮。诗颠不禁，酒狂陡发，茫茫哀乐无端。钟陵消紫翠，捲毳幕、浑如白檀。来朝径去，渔蓑披了江上看。
飞雪满群山·雪霁
作者：陈维崧
朝代：清

万瓦银皴，千门粉窖，六街帘幕疏疏。断桥红板，小帘黄布，一齐映入冰壶。幽人无个事，閒屏当、吟轩钓车。桓家寒具，王郎水厄，活火沸风炉。女墙上、霞笼积素，藐姑仙子，春透肌肤。明妆酒晕，檀腮茜捻，江天此景难图。诗颠兼酒恼，听滴沥、邻家玉蛆。谁堪共饮，街南且拉诸狗屠。
马殿闻筵上食河豚作长句示湖中吴志伊诸子
作者：陈维崧
朝代：清
体裁：古风

东风吹雨磨作丝，青鸠飞上缃梅枝。野夫懒惰何所作，食指不动如悬槌。朱门设食并叶我，蹒跚肯俟细马骑。江南二月縠纹滑，雏莺才唤苟出篱。鹅肪鸡蹠色映碗，野鲜海蚕膏流匙。鯸鲐出水倍隽永，汁滓点滴成玻璃。吴娘作脍攘皓腕，霍若跨马黄鲜卑。赪盘高堆春雪乳，霜刀乱剁轻红肌。老饕据几便啖嚼，上客辍食频嗟咨。俱言鲑肝药人物，脱复下咽难为治。我时放箸大嗢噱，所见毋乃诚偏陂。诸君浙产旧滨海，鲎帆蜑雨恒迷离。雪山一片吼蛟沫，紫飓万斛腥龙漦。红蚶绿蛎顿顿食，鱼叉苎网家家持。胡为睹此便瑟缩，却当属餍翻然疑。岂逢王郎惧水厄，或误尔雅笺蟛蜞。君不见鸣钟列鼎具五毒，藿食亦复谁期颐。侯鲭染指讵俊物，禁脔垂涎非可儿。羊羹熊蹯召大衅，何地不愁人命危。我生堕地负骨格，深爪出目鳞之而。孱躯要与麒麟斗，虫豸琐屑何能为。幡然进七不相劝，腹腴独飨惭吾私。
高山流水·即席别吴门诸子偕园次返梁溪并呈伯成先生
作者：陈维崧
朝代：清

西风落拓阖闾城。有留侬、白帢红筝。细雨落檐花，吴王宫外鸡鸣。屏当好、嫩橘鲜橙。瓯如雪，真珠药玉齐倾。三两狂夫，趁筝琶未歇，促拍调俱成。閒评。相逢作达耳，人世事、落絮浮萍。枫桥下、几船夜火，一派寒更。奈酒醒、人又趱离程。早潮平，报道山泉待我，凉梦先萦。尽残年，渔蓑茶灶寄浮生。
高阳台·绣佛
作者：陈维崧
朝代：清

拓尽翎毛，刺完花卉，生憎满帧春愁。一事萦怀，才忘又到心头。济尼索绣鬘陀像，猛思量、此诺须酬。砑缭绫，香要先熏，样要亲钩。配匀五色长生缕，记鸯摩夙业，迦叶前游。䌥线飞针，盈盈分外纤柔。狂夫悄问侬何愿，晕春酥、忍笑凝眸。且添他，幡盖飘飏，水月空幽。
高阳台·题余氏女子绣高唐神女图为阮亭赋
作者：陈维崧
朝代：清

巫峡妖姬，章台才子，赋成合断人肠。绣阁停针，含情想像高唐。渚宫旧迹今何在，不分明、水殿云房。亸蝉鬟，忆著行云，恰费商量。蘅皋暮雨凄凉。只楚天一碧，与梦俱长。雾縠霓旌，几时重得侍君王。小唾红绒思好事，却剪刀、声出回廊。更添些，红杜青蘋，做出潇湘。
鬲溪梅令·小寺
作者：陈维崧
朝代：清
体裁：词

花前小寺背春城，不知名。淼淼夕阳金刹、着波平。风光难画成。阿师洗钵趁新晴，隔溪行。闲锁阶前梅萼、一枝横。僧雏学弄笙。
鬲溪梅令·小寺
作者：陈维崧
朝代：清

花前小寺背春城，不知名。淼淼夕阳金刹、著波平。风光难画成。阿师洗钵趁新晴，隔溪行。闲锁阶前梅萼、一枝横。僧雏学弄笙。
鱼游春水·万红友书来，云适金沙，周东会暨叙彝上人在舍，可过郭外，同看水色。余以他事未赴，作此柬之
作者：陈维崧
朝代：清

君家春矶嘴，一点炊烟芦荻里。渚花飞处，绿到河边楼子。细雨卖鱼声掠村，斜日焙茗人归市。㗳尔捶琴，兀然隐几。报道今朝闲未。好向晴川弄芳芷。况来高士羊裘，名僧麈尾。那知有约长孤负，自分无缘供驱使。茫茫此愁，略如溪水。
鱼游春水·万红友书来，云适金沙，周东会暨叙彝上人在舍，可过郭外，同看水色。余以他事未赴，作此柬之
作者：陈维崧
朝代：清
体裁：词

君家春矶嘴，一点炊烟芦荻里。渚花飞处，绿到河边楼子。细雨卖鱼声掠村，斜日焙茗人归市。㗳尔捶琴，兀然隐几。报道今朝闲未。好向晴川弄芳芷。况来高士羊裘，名僧麈尾。那知有约长辜负，自分无缘供驱使。茫茫此愁，略如溪水。
鱼游春水·咏金鱼
作者：陈维崧
朝代：清

飞红盈盈起，跌下铜沟深半指。一湖茜乳，染就鲤鱼猩尾。浅贮空明翡翠瓶，小唼瀺灂桃花水。蹙锦裁斑，将霞漾绮。妆阁临流徙倚。笑语纷纷垂杨涘。来往破藻穿蘋，披兰拂芷。似分醉靥素鳞上，误唾红绒银塘里。微风差差，绿波瀰瀰。
鱼游春水·春阴闺思
作者：陈维崧
朝代：清

尽日香闺悄，才縆额东风料峭。可惜红芳，如此匆匆过了。做暝遥天浑似墨，妆阴野水愁难晓。独对菱花，横波淼淼。惆怅更谁知道。漫消受、绿篝烟袅。何日剪破层阴，依然春好。料得藁砧愁远泊，也无灯火来相照。怪底今宵，黄昏偏早。
鱼游春水·秋日过金鱼池
作者：陈维崧
朝代：清
体裁：词

韦曲光颓澹，有半亩金塘潋滟。一般红鲤，衬着绿波摇飐。色分凤阙丹初滴，光映银墙红欲淡。芳饵轻投，縠纹微蘸。尚隔金沟紫缆。难望见、宫娥阿监。输他百子池中，天香亲染。废馆何来箫鼓到，空潭只被菰蒲糁。独对西风，几番伤感。
鱼游春水·秋日过金鱼池
作者：陈维崧
朝代：清

韦曲光颓澹，有半亩金塘潋滟。一般红鲤，衬著绿波摇飐。色分凤阙丹初滴，光映银墙红欲淡。芳饵轻投，縠纹微蘸。尚隔金沟紫缆。难望见、宫娥阿监。输他百子池中，天香亲染。废馆何来箫鼓到，空潭只被菰蒲糁。独对西风，几番伤感。
鸳湖烟雨楼感旧
作者：陈维崧
朝代：清

水宿枫根罅。尽沽来、鹅黄老酿，银丝鲜鮓。记得筝堂和伎馆，尽是仪同仆射。园都在、水边林下。不闭春城因夜宴，望满湖灯火金吾怕。十万盏，红球挂。重游陂泽偏潇洒。剩空潭、半楼烟雨，玲珑如画。人世繁华原易了，快比风樯阵马。消几度、城头钟打。惟有鸳鸯湖畔月，是曾经照过多情者。波织簟，船堪籍。
鹊桥仙·七夕同蘧庵先生暨诸公饮桢百堂中漫赋
作者：陈维崧
朝代：清

天边枕簟，人间瓜果，比夜嫩凉分取。次公原是醒而狂，谁耐乞、七襄残缕。穿针楼下，凭肩殿角，何限喁喁私语。只因乌鹊事荒唐，误尽了、许多儿女。
鹊桥仙·咏竹逸斋头紫牡丹
作者：陈维崧
朝代：清

欧家碧好，彭门红好，总让伊行清绮。画栏才放数枝花，映百丈、银墙都紫。相公袍带，头厅印绶，凡艳那堪相比。试将花色细形容，烟凝得、暮山如此。
鹊桥仙·蒙城舟中读云臣蝶庵词
作者：陈维崧
朝代：清

满河伧楚，盈船蒜酪，郁郁吾其谁语。江东词客盛如云，别去伴、长淮盐估。红莲半绽，碧鲈正得，醉任无情今古。读完半卷蝶庵词，吹铁笛、洒然而去。
鹊踏花翻·健儿吹笛
作者：陈维崧
朝代：清

十上燉煌，三过代郡，翩翩绣袷黄金勒。曾在仆射营门，塞女如花，偷谱李谟银雁笛。长城夜月一轮孤，沙场战马千群黑。今日。鬓点霜花谁识。故国何年归始得。几遍闲寻旧曲，才当入破，又犯龟兹急。合阳城外遇乡人，一声红豆春衫湿。
鹊踏花翻·春夜听客弹琵琶作隋唐评话
作者：陈维崧
朝代：清

雨滴梅梢，雪消蕙叶，入春难得今宵暇。倩他银甲凄清，铁拨纵横，声声迸碎鸳鸯瓦。依稀长乐夜乌啼，分明湓浦邻船话。腕下。多少孤城战马。一时都作哀湍泻。今日黑闼营空，尉迟杯冷，落叶浮清灞。百年青史不胜愁，两行银烛空如画。
鹊踏花翻·花朝行玉峰道中用蝶庵词韵
作者：陈维崧
朝代：清

柔浪如酥，遥峰欲笑，樯乌阵阵迎人话。说道今日花朝，此去包山，歌台砌满苔钱罅。玉箫金管劝东风，嫣红艳紫须迟卸。频讶。往事酒边灯下。铜扉记隔秋千榭。每到丁字帘前，群芳生日，昵语何曾罢。如今好个奈何天，一船花月春江夜。
鹊踏花翻·花朝行玉峰道中用蝶庵词韵
作者：陈维崧
朝代：清
体裁：词

柔浪如酥，遥峰欲笑，樯乌阵阵迎人话。说道今日花朝，此去包山，歌台砌满苔钱罅。玉箫金管劝东风，嫣红艳紫须迟卸。频讶。往事酒边灯下。铜扉记隔鞦韆榭。每到丁字帘前，群芳生日，昵语何曾罢。如今好个奈何天，一船花月春江夜。
鹤冲天 题邹生巽含小像 像坐万山梅花中一童子煮茶于侧
作者：陈维崧
朝代：清

寒崖绿染，石窦低于甔。极目总萧林，堆苍艳。更梅花作海，绽香雪、飘千点。幽人巾自垫。趺坐苔阴，杳霭水明山店。瑶翻碧滟，涧底泉澄湛。童子泼茶光，连幽簟。翠花瓷注茗，花沸乳、珠成绀。风情何澹澹。乍展吴绫，回味略如橄榄。
鹤冲天·题钱葆馚莼䰻小像次原韵
作者：陈维崧
朝代：清

吾乡画渚，有个英雄处。长想射蛟人，空吟句。如君饶意气，偏不屑、尘埃住。沿溪寻钓侣。罾晒江村，一色压银欺苧。君年未暮，讵逐鸱夷去。宵半跃赪盘，沧波煮。踞船头弄笛，快劈作、阑江雨。凉飙添几许。响入鲛宫，吹乱织绡机绪。
鹧鸪天 寓兴用稼轩韵同蘧庵先生作三首 其一
作者：陈维崧
朝代：清
体裁：词

斫屧吹箫吴市间，恨无大药驻红颜。诗情浩荡风前絮，身计微茫海外山。耽放浪，恣萧闲，烟波境界十分宽。新衔曲部兼茶部，旧署园官并橘官。
鹧鸪天 寓兴用稼轩韵同蘧庵先生作三首 其三
作者：陈维崧
朝代：清
体裁：词

罂粟阑边已放芽，枝头梅子著些些。勤过小圃招晴蝶，闲倚疏林数暝鸦。无个事，帽檐斜，风光消得晚还家。陡然却忆前生事，看遍蓬莱碧柰花。
鹧鸪天 寓兴用稼轩韵同蘧庵先生作三首 其二
作者：陈维崧
朝代：清
体裁：词

曾倚瑶台喝月行，嗔他鸾鹤不相迎。当时酒态公然好，今日诗狂太瘦生。千百辈，尽容卿，问谁堪与耦而耕。灌夫已去袁丝死，沦落人间少弟兄。
鹧鸪天 苦雨和蘧庵先生四首 其一
作者：陈维崧
朝代：清
体裁：词

檐溜淙淙彻夜闻，晓山没却髻螺痕。风掀竹尾敲诗梦，雨凝花须湿茗魂。抛短杖，阁清樽，蒙头败絮睡昏昏。谁倾铜狄千年泪，泻入瞿塘两峡门。
鹧鸪天 苦雨和蘧庵先生四首 其二
作者：陈维崧
朝代：清
体裁：词

入夏端然似涉秋，粉云阴重不曾收。那知四月之间雨，做就中年以后愁。儿女恨，霸王筹，濛濛都付两溪流。碧天何日红霞衬，晕遍江南小画楼。
鹧鸪天 苦雨和蘧庵先生四首 其四
作者：陈维崧
朝代：清
体裁：词

阆苑仙人杖过眉，陡然春去也成悲。新愁洛下铜驼晓，旧事尧年老鹤知。闲握槊，闷弹棋，漫天丝雨且题诗。寄来数阕淋铃曲，我在街南中酒时。
鹧鸪天·七夕后一夕路次淮阴作
作者：陈维崧
朝代：清

袁浦西风响乱滩，楚州纤月卧微澜。今宵新惹双星怨，此地原嗟一饭难。车历碌，轴斑兰，故园回首好溪山。赤车应诏浑閒事，赢得征尘涴旅颜。
鹧鸪天·元夕前二日闻南耕原白诸子雪中有龙池之游作此调之
作者：陈维崧
朝代：清

㶁㶁街泥未肯晴，群公高兴爱山行。一行翠榜欹烟滑，几队红毡映雪明。真寂历，剧凄清，寺桥犹欠一声莺。归来更值街灯落，两地风光醉不成。
鹧鸪天·其三
作者：陈维崧
朝代：清
体裁：词

曾控吟鞭驿馆遥，红毡马上梦初消。雪登麦积秦筝苦，雨歇丛台赵女娇。泥滑滑，鬓萧萧，故园仍傍斩蛟桥。老夫输却龙孙健，挟雨齐抽十万梢。
鹧鸪天·咏宋子京赐内人
作者：陈维崧
朝代：清

路出繁台遇玉颜，柳花如梦扑雕鞍。倚他才子吟红杏，博得君王赐绿鬟。莺呖呖，鸟关关，粉娥笑语绣帷间。郎君然烛修唐史，底事邀灵李义山。
鹧鸪天·寓兴用稼轩韵同蘧庵先生作三首
作者：陈维崧
朝代：清

斫屧吹箫吴市间，恨无大药驻红颜。诗情浩荡风前絮，身计微茫海外山。耽放浪，恣萧闲，烟波境界十分宽。新衔曲部兼茶部，旧署园官并橘官。曾倚瑶台喝月行，嗔他鸾鹤不相迎。当时酒态公然好，今日诗狂太瘦生。千百辈，尽容卿，问谁堪与耦而耕。灌夫已去袁丝死，沦落人间少弟兄。罂粟阑边已放芽，枝头梅子著些些。勤过小圃招晴蝶，闲倚疏林数暝鸦。无个事，帽檐斜，风光消得晚还家。陡然却忆前生事，看遍蓬莱碧柰花。
鹧鸪天·秋日拨闷作
作者：陈维崧
朝代：清

一派凉秋似镜湖，西风萧瑟雁衔芦。楼头竹暗晴难妥，枕底橙香酒易酥。伤老大，笑髯癯，霜红露白转踌躇。鳆鱼苦笋拦街贱，不见钳奴并态奴。
鹧鸪天·苦雨和蘧庵先生四首
作者：陈维崧
朝代：清

檐溜淙淙彻夜闻，晓山没却髻螺痕。风掀竹尾敲诗梦，雨凝花须湿茗魂。抛短杖，阁清樽，蒙头败絮睡昏昏。谁倾铜狄千年泪，泻入瞿塘两峡门。入夏端然似涉秋，粉云阴重不曾收。那知四月之间雨，做就中年以后愁。儿女恨，霸王筹，濛濛都付两溪流。碧天何日红霞衬，晕遍江南小画楼。曾控吟鞭驿馆遥，红毡马上梦初消。雪登麦积秦筝苦，雨歇丛台赵女娇。泥滑滑，鬓萧萧，故园仍傍斩蛟桥。老夫输却龙孙健，挟雨齐抽十万梢。阆苑仙人杖过眉，陡然春去也成悲。新愁洛下铜驼晓，旧事尧年老鹤知。闲握槊，闷弹棋，漫天丝雨且题诗。寄来数阕淋铃曲，我在街南中酒时。
鹧鸪天·谢史蘧庵先生惠新茗
作者：陈维崧
朝代：清

竹院风炉梦正长，绢封箬裹十分香。龙团捣罢云生臼，蟹眼熬成雨沸窗。拚冷淡，尽奔忙，不如閒事好商量。人间别有真南董，新注茶经四五章。
鹧鸪天·赠吴中狎客
作者：陈维崧
朝代：清
体裁：词

白帽红靴态可怜，短箫横笛兴翩翩。曾教锦瑟房中曲，惯请朱门灞上田。人似月，夜如年，何须彩笔赋甘泉。朝来爉泪堆红雨，犹拥庐儿醉意钱。
鹧鸪天·赠吴中狎客
作者：陈维崧
朝代：清

白帽红靴态可怜，短箫横笛兴翩翩。曾教锦瑟房中曲，惯请朱门灞上田。人似月，夜如年，何须彩笔赋甘泉。朝来蜡泪堆红雨，犹拥庐儿醉意钱。
鹧鸪天·赠庄山人七十
作者：陈维崧
朝代：清

雨后晴鬟翠可扪，风前画縠绿成痕。桃花开遍防渔父，蝴蝶飞来认耳孙。书满架，酒盈尊，举家耕读任乾坤。也知丸药今晨懒，偶爱听莺过别村。
鹧鸪天·赠李匪莪
作者：陈维崧
朝代：清

箧里还存宝剑篇，舍旁已买瀼西田。蓼莪久废中年后，鸿雁难寻绝塞边。扑帽雪，隔篱烟，绿杨丝隐钓鱼船。难封休恨君家广，仙李由来结大年。
麦秀两岐·为周贞女题词
作者：陈维崧
朝代：清

既许驱金犊，便合歌黄鹄。断肠花，贞女木。碧海孤鸾宿。嫁箱提上秋坟鬻，蘼芜难绿。何必谐花烛，长愿镌冰玉。梦中魂，看未熟。想像髽而哭。夸娥有意扶坤轴，愧他臣仆。
黄河清慢·清江浦渡黄河
作者：陈维崧
朝代：清

苍茫河声冲古驿，黄沙浊浪同色。斜日谁来问渡，江南狂客。醉倚柁楼吹笛，初入破、鱼龙悲咽。古今多少英豪，最堪笑、南奔袁术。几时瓠子功成，叹薪楗空劳，宣房难塞。长啸忧时，自把宝刀閒拍。且任短篷掀舞，不须怨、中原萧瑟。城名下相，极望处、暮烟残荻。
黄鹂绕碧树·冬夜观剧感旧
作者：陈维崧
朝代：清

燠馆风帘软，红槽榨酒，冬宵温煦。筝琶狎宴，是延秋杂爨，华清全部。一声入破，乍催醒、庭花无数。蓦提起、年少疏狂踪迹，许多情绪。记得江南燕乳。杏花村、绿杨才絮。恁时节、惯量珠买笑，醵锦酬舞。落拓半生好梦。风和雨、都吹去。可怜白发重经，酒旗戏鼓。
黄鹤引·咏半茧园双鹤
作者：陈维崧
朝代：清

榴红乍吐，下有胎仙暗来去。翛然映水梳翎，琴心对舞。珠衣雪举，凝想水天深处。蓬山洞府，曾记得清凉无暑。一自谪尘凡，几遍伤羁旅。幸逢水冽泉香，此身有主。莺啼燕乳，啄破绮窗花午。人间愁苦，轻别了、吹笙俦侣。
齐天乐·早春寿魏塘柯素培先生
作者：陈维崧
朝代：清

东风一夜漫天绿，搓匀柳湖烟水。几树横斜，万株香雪，绝称小楼人倚。梅花天气。正院贴宜春，钗摇燕子。才过新年，六街已闹夜蛾未。一轮卿月将满，戟门群献寿，丝竹清脆。绿蚁难乾，碧桃旋放，此曲飞琼能记。萱闱日丽。况膝下綵毫，承恩天际。箫鼓声中，泥金齐送喜。
齐天乐·暮春风雨
作者：陈维崧
朝代：清

小楼昨夜东风到，吹落满园空翠。时有茶烟，绝无人影，好个他乡天气。凄凉欲死。见燕剪平芜，柳拖春水。暗省从前，如尘似梦最难记。当年曲院寒食，饧香花更暖，许多情事。金斗犹温，玉钗还响，已送愁人到此。也思宽慰。奈把酒听歌，几番不是。暮雨潇潇，记吴娘曲子。
齐天乐·暮春风雨
作者：陈维崧
朝代：清
体裁：词

小楼昨夜东风到，吹落满园空翠。时有茶烟，绝无人影，好个他乡天气。凄凉欲死。见燕剪平芜，柳拖春水。暗省从前，如尘似梦最难记。当年曲院寒食，饧香花更煖，许多情事。金斗犹温，玉钗还响，已送愁人到此。也思宽慰。奈把酒听歌，几番不是。暮雨潇潇，记吴娘曲子。
齐天乐·枫桥夜泊用湘瑟词枫溪原韵
作者：陈维崧
朝代：清

枫桥渔火星星处，钟声客航仍度。微昏帘幕，乍暝帆樯，夹岸多于津树。船娘吴语。为蘸水拖烟，脆来如许。不管人愁，棹歌杳霭掠波去。如眉月棱半吐，想当年曾斗，馆娃娇妩。夜市听莺，春衣扑蝶，梦到将圆频误。鸣珂旧路。问冶叶倡条，可能如故。撩乱心情，化茶烟一缕。
齐天乐·梅庐花下送潘原白之蓟门友人之彭城
作者：陈维崧
朝代：清

笛声楼上飘来细，又了一年梅事。有客花前，作装缚裤，遥羡五陵佳气。昭王养士。筑百尺金台，凭空飞起。今日游燕，问谁买骏有如此。彭城有人并舸，叹萧条徐沛，沙淘浪洗。长短亭边，浅深杯送，一样故人千里。清明上巳。算总是来朝，住为佳耳。欲浣离愁，倩半江春水。
齐天乐·立春日柬高谡园
作者：陈维崧
朝代：清

御沟流水依然冻，东风已窥窗眼。韭摘新烟，饼堆弱絮，纵有咬春谁荐。沈思故苑。正万点横斜，半篙清浅。玉臂今宵，料他双胜也慵剪。长安多少羁客，除非高渤海，此恨差免。唤马帘间，闹蛾桥上，夜景有人拘管。俊游灞浐。趁微雪金门，早莺珠馆。待去朝天，翠衾新剩懒。
齐天乐·立春日柬高谡园
作者：陈维崧
朝代：清
体裁：词

御沟流水依然冻，东风已窥窗眼。韭摘新烟，饼堆弱絮，纵有咬春谁荐。沉思故苑。正万点横斜，半篙清浅。玉臂今宵，料他双胜也慵剪。长安多少羁客，除非高渤海，此恨差免。唤马帘间，闹蛾桥上，夜景有人拘管。俊游灞浐。趁微雪金门，早莺珠馆。待去朝天，翠衾新剩懒。
齐天乐·端午阴雨和云臣用片玉词韵
作者：陈维崧
朝代：清

红榴泪黦苏苏雨，正因此时重五。怨结湘累，悲缠骚客，天也为人酸楚。孤城虾虎。飏几阵茶烟，一丝鬓缕。触绪沈吟，蒲樽懒赏小墀午。江南江北行遍，每逢看竞渡，伤今吊古。俛仰随人，飘蓬返里，蠹尽彩笺新句。流年空度。记麝粉钗符，旧关心处。镇日空濛，戍楼将动鼓。
齐天乐·端午阴雨和云臣用片玉词韵
作者：陈维崧
朝代：清
体裁：词

红榴泪黦苏苏雨，正因此时重五。怨结湘累，悲缠骚客，天也为人酸楚。孤城虾虎。飏几阵茶烟，一丝鬓缕。触绪沉吟，蒲樽懒赏小墀午。江南江北行遍，每逢看竞渡，伤今吊古。俛仰随人，飘蓬返里，蠹尽彩笺新句。流年空度。记麝粉钗符，旧关心处。镇日空濛，戍楼将动鼓。
齐天乐·绿水亭观荷同对岩荪友竹垞舟次西溟饮容若处作
作者：陈维崧
朝代：清

分明一幅江南景，恰是凤城深处。野翠罗罗，嫩晴历历，扑到空香万缕。早村人语。是柳下沟塍，篱边儿女。稻叶菱丝，隔纱长作打窗雨。莲房箭靫簇簇，西洲都盖满，睡鸭新乳。碧甃回廊，黄泥小灶，几斛冷泉亲煮。倚阑凝伫，记罨画东头，旧寻诗路。招个烟樯，飘侬溪畔去。
齐天乐·蝉
作者：陈维崧
朝代：清

高柯一碧无情极，谁递晚来秋信。雁塞琵琶，凤城砧杵，髣髴一般音韵。悠扬不尽。待隔水听来，数声偏俊。谱入哀丝，螳螂捕处倍凄紧。玉盘金掌虽好，餐霞还吸露，此事难准。帽插丰貂，机鸣素縠，几度愁他相溷。悄然低问。可仍记当初，卫娘低鬓。仙蜕宁遥，料丹霄有分。
齐天乐·辽后妆楼
作者：陈维崧
朝代：清

洗妆楼下伤情路，西风又吹人到。一绺山鬟，半梳苔发，想像新兴闹扫。塔铃声悄。说不尽当年，月明花晓。人在天边，轴帘遥闪茜钗小。如今顿成往事，回心深院里，也长秋草。上苑云房，官家水殿，惯是萧娘易老。红颜懊恼。与建业萧家，一般残照。惹甚閒愁，且归斟翠醥。
齐天乐·重游水绘园有感
作者：陈维崧
朝代：清

园丁不认曾游客，嗔人绕廊寻玩。红板桥倾，绿杨楼闭，谱出荒寒一段。看棋柯烂。算往事星星，酒旗歌馆，深悔重来，不来也省鬓毛换。风前又成浩叹。说此间萝屋，有人羁绊。恨极卖珠，缘悭捣药，赢得啼鹃频唤。扁舟故国，只浩月魂归，清江目断。今古劫灰，付日斜人散。
齐天乐·题松萱图为姜西溟母夫人寿
作者：陈维崧
朝代：清

凭谁细砑吴绫滑，贞松皴来苍窅。鬣可拿云，涛偏沸雨，只伴疏梅衣缟。霜零雪袅。儿著得书成，龙鳞暗老。十载飘蓬，枝头飞去翠禽小。乡关悄然回首，小桥新月下，茅屋偏好。肱被轻分，江鱼远致，长祝岁寒相保。清愁未了。再添笔红萱，栏边斜袅。拟答春晖，此心惭寸草。
齐天乐·题松萱图为姜西溟母夫人寿
作者：陈维崧
朝代：清
体裁：词

凭谁细砑吴绫滑，贞松皴来苍窅。鬣可挐云，涛偏沸雨，只伴疏梅衣缟。霜零雪袅。儿著得书成，龙鳞暗老。十载飘蓬，枝头飞去翠禽小。乡关悄然回首，小桥新月下，茅屋偏好。肱被轻分，江鱼远致，长祝岁寒相保。清愁未了。再添笔红萱，栏边斜袅。拟答春晖，此心惭寸草。
齐天乐·骥沙旅店纪梦
作者：陈维崧
朝代：清

坐来冷店思量遍，昨梦太无头绪。灯影青荧，被痕红皱，说也惹人悽楚。回肠千缕。总些个情怀，旧时言语。枕畔匆匆，三更人到消魂处。那人还未憔悴，松儿犹合数，帕儿亲与。燕子愔愔，柳花拍拍，多分池台易主。黯然无语。忆镜里朱颜，帘前白纻。一片空江，响数声疏雨。
龙山会·暮秋蘧庵先生自吴中归词以讯之
作者：陈维崧
朝代：清

飒沓梧宫叶，舞遍西风，又送人归也。稻粱吴地俭，天外雁、拣尽寒汀空下。谁识故将军，只亭尉、偏工醉骂。王和霸。铜仙月中，如铅泪泻。剡曲兴尽王猷，懒心情、最聊萧难画。买烟航雨艇，归计稳、入手碧鲈红鲊。我倚垫巾楼，见君蒲帆恰卸。隔水榭。一尺钓丝堪对把。
怀四弟子万入赘商丘
作者：陈维嵋
朝代：清

云树萧萧独倚楼，飘零骨肉黯离忧。最怜弱弟逢多难，新作孤儿更远游。日落夷门千骑隐，雪高中岳大河流。遥怜坦腹郗家婿，几度吹篪起暮愁。
新雁
作者：陈维嵋
朝代：清

十二楼中锦字回，潇湘极望正堪哀。汉臣音信经年隔，江岸寒花几日开。霜冷金椎关外到，秋高玉帐月中来。极天兵甲愁如此，嘹唳还过何处台。
村居杂咏
作者：陈维嵋
朝代：清

依依墟落里，作息皆农家。柴门闹鹅鸭，园场种桑麻。鸡犬各熙熙，风俗非浮夸。沿门水一湾，碧树漾明霞。时见钓鱼者，持竿来日斜。予亦忘机人，对之乐无涯。新雨长禾苗，老屋覆古瓦。耕罢牸牛间，横眠绿杨下。今岁膏雨多，田水日日泻。农夫鼓腹游，桔槔可无假。安稳庆西成，蜡腊酒堪把。
村居杂咏·其一
作者：陈维嵋
朝代：清

依依墟落里，作息皆农家。柴门闹鹅鸭，园场种桑麻。鸡犬各熙熙，风俗非浮夸。沿门水一湾，碧树漾明霞。时见钓鱼者，持竿来日斜。予亦忘机人，对之乐无涯。
村居杂咏·其二
作者：陈维嵋
朝代：清

新雨长禾苗，老屋覆古瓦。耕罢牸牛间，横眠绿杨下。今岁膏雨多，田水日日泻。农夫鼓腹游，桔槔可无假。安稳庆西成，蜡腊酒堪把。
江南秋思
作者：陈维嵋
朝代：清

昨夜西风起，江南秋草长。良人新出塞，荡子未还乡。画角边烽白，楼船海气黄。南来有鸿雁，先到郁金堂。
闻钟
作者：陈维嵋
朝代：清

月落乌啼后，其如酒易醒。五更谁独省，百感我曾经。敲断霜林寺，声传云母屏。年年离思搅，不异客舟听。
一品夫人
作者：陈维英
朝代：清

父母虽生嫁即休，沈恩须向沈家酬。能知尽节便为孝，何事临行若死留。三朝奉饭毕残生，苟活何如死更荣。陈氏曾殉监国难，同时奇节冠东瀛。奸谋？訾今何在，一品头衔万古名。毕竟殉身缘底事，沈家冤案不须明。鸾章一旦下东都，油壁香车离海隅。未审长安明月夜，贞魂犹恋故乡无。
一品夫人·其一
作者：陈维英
朝代：清

父母虽生嫁即休，沈恩须向沈家酬。能知尽节便为孝，何事临行若死留。
一品夫人·其三
作者：陈维英
朝代：清

奸谋？訾今何在，一品头衔万古名。毕竟殉身缘底事，沈家冤案不须明。
一品夫人·其三
作者：陈维英
朝代：清
体裁：七言绝句

奸谋�訾今何在，一品头衔万古名。毕竟殉身缘底事，沈家冤案不须明。
一品夫人·其二
作者：陈维英
朝代：清

三朝奉饭毕残生，苟活何如死更荣。陈氏曾殉监国难，同时奇节冠东瀛。
一品夫人·其四
作者：陈维英
朝代：清

鸾章一旦下东都，油壁香车离海隅。未审长安明月夜，贞魂犹恋故乡无。
一月十二日王蔼亭太守过访太古巢野人骇然观者如堵以为所未见也又题于壁
作者：陈维英
朝代：清

山径向无车马行，今朝破例有驺鸣。锣声出树厖争吠，伞影穿林鸟乍惊。未识长官环父老，不谙音语问先生。日斜客去村民散，仍闭柴门对短檠。
七月十七日大行皇帝升遐哭临恭挽
作者：陈维英
朝代：清

曾掌丝纶侍内廷，忍闻銮辂入苍冥。地官下校踰双日，天极中尊坠一星。鬼蜮未剿先帝恨，神龙难附小臣停。成王绍治周公辅，应定东征慰庙灵。
五更
作者：陈维英
朝代：清

倚壁灯光小炷留，宵眠醒必五更头。吾身自有时辰表，不用鸡人报晓筹。
仓庚得仓字
作者：陈维英
朝代：清

杏花作饭春常饱，柳絮为衾梦亦香。墙角留人诗鼓吹，尊前劝客酒笙簧。唤回暖气烟千树，说破天机雨一塘。即此鸟声能动听，觉防巧舌有臧仓。
六月大病几死呻吟稍间咏吟续之
作者：陈维英
朝代：清

自锻洪炉面上灰，鬼门关外足徘徊。老妻烂额祈菩萨，小子扶肩接秀才。蚊厌血枯呼伴去，虱耽气腐挈家来。亲朋探问人如蚁，欲认何人眼倦开。
太古巢即事·其七
作者：陈维英
朝代：清

绝好山川不染尘，得诗点缀耸精神。山灵应共川灵说，多谢诗人为写真。
太古巢即事·其三
作者：陈维英
朝代：清

留住香烟鄣石屏，小窗读史与温经。书声坠落空江去，舟子停桡侧耳听。
太古巢即事·其二
作者：陈维英
朝代：清

白云为我锁紫扉，俗客不来苔藓肥。露煮春茶将叶扫，风吹诗草并花飞。
太古巢即事·其二
作者：陈维英
朝代：清

白云为我锁紫扉，俗客不来苔藓肥。露煮春茶将叶扫，风吹诗草并花飞。留住香烟鄣石屏，小窗读史与温经。书声坠落空江去，舟子停桡侧耳听。隔一重江佛国开，剑潭寺隐碧林隈。山僧日日通音问，故送钟声渡水来。月临碧水倍生姿，山静水澄人醉时。明月也耽山水趣，既斜欲落故迟迟。绝好山川不染尘，得诗点缀耸精神。山灵应共川灵说，多谢诗人为写真。对面山高草色鲜，牧童就草上危巅。人如蝼蚁牛如豆，买得奇观不用钱。晴朝月夜最关怀，风雨来时景亦佳。竹戛琅玕泉漱玉，梵音一洗太古谐。两仪石得阴阳气，八卦潭通坎兑根。别有洞天开小口，个中凉不异桃源。小屋如舟结构新，其间信宿脱风尘。明朝归去誇朋辈，我是羲皇以上人。
太古巢即事·其八
作者：陈维英
朝代：清

对面山高草色鲜，牧童就草上危巅。人如蝼蚁牛如豆，买得奇观不用钱。
太古巢即事·其六
作者：陈维英
朝代：清

月临碧水倍生姿，山静水澄人醉时。明月也耽山水趣，既斜欲落故迟迟。
太古巢即事·其十一
作者：陈维英
朝代：清

晴朝月夜最关怀，风雨来时景亦佳。竹戛琅玕泉漱玉，梵音一洗太古谐。
太古巢即事·其十三
作者：陈维英
朝代：清

小屋如舟结构新，其间信宿脱风尘。明朝归去誇朋辈，我是羲皇以上人。
太古巢即事·其十二
作者：陈维英
朝代：清

两仪石得阴阳气，八卦潭通坎兑根。别有洞天开小口，个中凉不异桃源。
太古巢即事·其四
作者：陈维英
朝代：清

隔一重江佛国开，剑潭寺隐碧林隈。山僧日日通音问，故送钟声渡水来。
山行
作者：陈维英
朝代：清

路寻樵径蹑槎枒，山色苍深夕照斜。一树红枫全是叶，翻疑无叶满身花。
并蒂莲·其二
作者：陈维英
朝代：清

淤泥不染两朱丹，此种应教号合欢。若使亭亭还解语，同心相对臭如兰。
庚申1860下第后入内阁供职
作者：陈维英
朝代：清

五旬始得到京华，悔作多时井底蛙。薄命莫攀红杏朵，厚颜且对紫薇花。身陪枢要貂毫润，手录纶音凤尾斜。入直玉堂严肃甚，隔墙便是帝王家。
建醮偶感
作者：陈维英
朝代：清

祭鬼供神款客疲，富家难度况贫儿。衣裳典尽饥寒至，神鬼无闻客不知。
次徐树人七十述原韵
作者：陈维英
朝代：清

天护髯松不计年，杏花交荫五云边。道行也觉桴浮海，时急惟资楫济川。鲁蜀浙闽碑众口，兵刑钱谷担双肩。年当致士民忧甚，乞勿遄归栗里田。和衷平贼檄交飞，宫保奇谋小保威。大树让功韬虎剑，泮林献捷盼鸾旂。东山瓜苦天心转，南国棠甘地脉肥。况掌文衡衡赤崁，冰壶玉尺世间稀。徐孺仪型徐勉才，徐陵气肃尚书台。日惟忧国盾头墨，夜必告天炉上灰。旧伴忍抛琴鹤去，新恩将赐杖鸠来。重阳节过刚周月，羊酒欣联鹿燕开。圣朝转告以为功，获福偏归失马翁。种菜遣丁三径辟，披蒲课子五经通。不疑节钺诸候日，犹带诗书儒者风。万里海天香一瓣，陈无已祝我南丰。群贤觞咏恍兰亭，自述诗应写御屏。来日喜看重燕杏，引年何必进豨苓。汾阳福气天孙宿，扬郡祥占宰相星。开府府开莱丝戏，书香有后已衫青。
次徐树人七十述原韵·其一
作者：陈维英
朝代：清

天护髯松不计年，杏花交荫五云边。道行也觉桴浮海，时急惟资楫济川。鲁蜀浙闽碑众口，兵刑钱谷担双肩。年当致士民忧甚，乞勿遄归栗里田。
次徐树人七十述原韵·其三
作者：陈维英
朝代：清

徐孺仪型徐勉才，徐陵气肃尚书台。日惟忧国盾头墨，夜必告天炉上灰。旧伴忍抛琴鹤去，新恩将赐杖鸠来。重阳节过刚周月，羊酒欣联鹿燕开。
次徐树人七十述原韵·其二
作者：陈维英
朝代：清

和衷平贼檄交飞，宫保奇谋小保威。大树让功韬虎剑，泮林献捷盼鸾旂。东山瓜苦天心转，南国棠甘地脉肥。况掌文衡衡赤崁，冰壶玉尺世间稀。
次徐树人七十述原韵·其五
作者：陈维英
朝代：清

群贤觞咏恍兰亭，自述诗应写御屏。来日喜看重燕杏，引年何必进豨苓。汾阳福气天孙宿，扬郡祥占宰相星。开府府开莱丝戏，书香有后已衫青。
次徐树人七十述原韵·其四
作者：陈维英
朝代：清

圣朝转告以为功，获福偏归失马翁。种菜遣丁三径辟，披蒲课子五经通。不疑节钺诸候日，犹带诗书儒者风。万里海天香一瓣，陈无已祝我南丰。
淡北八景 其一 剑潭夜光
作者：陈维英
朝代：清

宝剑何年掷水中，夜光高射斗牛红。料想化龙潜已久，几回烧尾欲腾空。
淡北八景 其七 峰寺滩音
作者：陈维英
朝代：清

潺湲十里响流湍，唤醒三更客梦阑。欹枕何人眠不得，轻舟疑傍子陵滩。
淡北八景 其三 屯山积雪
作者：陈维英
朝代：清

丰年瑞雪积峰头，为兆磺溪岁有收。远望芙蓉无限白，教人错认玉山浮。
淡北八景 其二 关渡分潮
作者：陈维英
朝代：清

第一关门锁浪中，天然水色判西东。莫嫌黑白分明甚，清浊源流本不同。
淡北八景 其五 坌岭吐雾
作者：陈维英
朝代：清

坌岭微茫八里间，连朝吐雾罩鸦鬟。此中定有深藏豹，未许分明见一斑。
淡北八景 其八 戍台夕阳
作者：陈维英
朝代：清

地借牛皮不计年，荷兰征址剩荒烟。苍凉满目兴亡感，只在寒鸦古木边。
淡北八景 其六 芦洲泛月
作者：陈维英
朝代：清

棹歌渔唱泛蟾辉，两岸芦花水四围。此地风光真赤壁，满船载得月明皈。
淡北八景 其四 淡江吼涛
作者：陈维英
朝代：清

势撼蛟龙亦壮哉，波涛漰湃吼奔雷。三更十里军声急，疑是胥江倒海来。
淡北八景·剑潭夜光
作者：陈维英
朝代：清

宝剑何年掷水中，夜光高射斗牛红。料想化龙潜已久，几回烧尾欲腾空。第一关门锁浪中，天然水色判西东。莫嫌黑白分明甚，清浊源流本不同。丰年瑞雪积峰头，为兆磺溪岁有收。远望芙蓉无限白，教人错认玉山浮。势撼蛟龙亦壮哉，波涛漰湃吼奔雷。三更十里军声急，疑是胥江倒海来。坌岭微茫八里间，连朝吐雾罩鸦鬟。此中定有深藏豹，未许分明见一斑。棹歌渔唱泛蟾辉，两岸芦花水四围。此地风光真赤壁，满船载得月明皈。潺湲十里响流湍，唤醒三更客梦阑。欹枕何人眠不得，轻舟疑傍子陵滩。地借牛皮不计年，荷兰征址剩荒烟。苍凉满目兴亡感，只在寒鸦古木边。
留髭自咏
作者：陈维英
朝代：清

未岁生身本属羊，生髭羊岁恰相当。柔毛取义非无谓，主簿髯髭分外长。今朝诗思为髭抽，后日诗从撚处求。倘每吟诗频撚断，诗人口比老僧头。
留髭自咏·其一
作者：陈维英
朝代：清

未岁生身本属羊，生髭羊岁恰相当。柔毛取义非无谓，主簿髯髭分外长。
留髭自咏·其四
作者：陈维英
朝代：清

今朝诗思为髭抽，后日诗从撚处求。倘每吟诗频撚断，诗人口比老僧头。
疑冢
作者：陈维英
朝代：清

阿瞒技俩惯瞒人，七十二坟无一真。人死猜疑心未死，兢兢无地可容身。
白燕
作者：陈维英
朝代：清

为嫌故国衣乌衣，换淡妆来觉昨非。杨柳絮缠银剪试，梅花粉抹玉钗飞。雪迷帘外浑难觅，月照梁间讶未归。欲报吉祥喧喜语，无如人识鸟音稀。
盐水港途中
作者：陈维英
朝代：清

最喜今朝又是晴，管他时节近清明。云无带雨风偏暖，地不傍山路较平。香送草花催午气，春归林鸟唤诗情。恰逢麦候频驱雀，绿草村村木铎声。
监国夫人
作者：陈维英
朝代：清

三朝茶饭了生因，烈女传中第一人。尺组捐躯原死义，殉夫无恨恨奸臣。螟蛉冤案暗伤神，地下相从愤莫伸。以吕易嬴还乐卜，岩疆转瞬属他人。
监国夫人·其一
作者：陈维英
朝代：清

三朝茶饭了生因，烈女传中第一人。尺组捐躯原死义，殉夫无恨恨奸臣。
监国夫人·其二
作者：陈维英
朝代：清

螟蛉冤案暗伤神，地下相从愤莫伸。以吕易嬴还乐卜，岩疆转瞬属他人。
目力
作者：陈维英
朝代：清

两目虽存力减前，临文敢怨视茫然。自从六岁攻书起，我已劳他七十年。
看地图
作者：陈维英
朝代：清

旷览舆图学卧游，胸吞五岳小沧洲。眼前指顾须臾事，看遍神京百二州。
秋夜
作者：陈维英
朝代：清

又是秋宵寂寞时，灯花空结并头枝。啼蛩绕壁天寒早，落叶敲窗旅梦迟。楚渚怜渠搴鄂被，河梁无客赠苏诗。萧萧夜雨迷三径，梓里如今菊满篱。
竹得林字·其二
作者：陈维英
朝代：清

不怕青霜白雪侵，千竿挺翠自成林。傍人只爱坚多节，但见君身未见心。
论诗
作者：陈维英
朝代：清

著色原资妙选材，也须结构匠心裁。可怜绝艳芙蓉粉，涂在无盐脸上来。
贺云岩师四孙周岁
作者：陈维英
朝代：清

崧岳钟灵太运昌，维申及甫降非常。风迎桂子双扉馥，露裛兰孙四座香。纬武经文看磊落，提戈取印乐轩昂。鸣銮世绪簪缨绍，预爱宾王观国光。
赋得良玉比君子
作者：陈维英
朝代：清

无瑕君子德，追逐自含章。儒待珍争聘，人将玉比良。惟贤知所宝，有美韫而藏。守璞神偏固，成圭行本方。楚嗤珩问白，周咏瓒流黄。品贵金同式，才高尺细量。他山资砥砺，汝器胜琳琅。得士班名笋，磨砻圣化彰。
赠潘永清入泮
作者：陈维英
朝代：清

十年风雨坐茅庐，今日新硎发剑初。百战屡超童子队，半途莫庆古人书。美才最忌骄兼吝，大德方能实若虚。久困泮池因懒学，愿君鉴我作前车。
鄱阳湖
作者：陈维英
朝代：清

江右奇观五郡环，天教巨浸当难关。雁声含冷催涛起，龙气吹醒捲雨还。一派白吞彭泽水，半痕青点大孤山。舟人色沮予无异，曾十回经沧海间。
题剑潭古寺次区觉生韵
作者：陈维英
朝代：清

无数生灵济，蛟龙未许腾。潭心空印佛，山顶秃如僧。寺僻云长锁，碑荒石不棱。俗肠何日洗，洗法问图澄。
题太古巢
作者：陈维英
朝代：清

山无甲子不知年，国入华胥梦枕边。树老岂栽盘古日，枝栖独辟有巢天。两仪石叫惊山鬼，八卦潭澄问水仙。自笑草庐开混沌，结绳坐对屋三椽。
题西云岩杂咏
作者：陈维英
朝代：清

兀坐禅堂学上乘，休辞永别对孤灯。风生灵室窗三面，月照寒床枕一肱。欲扣齐鱼祈佛祖，偏参絮果伴山僧。况兼此地西天近，绝顶烟云覆几层。纵览乾坤眼界宽，悠然瀛岛辟奇观。云峰窈窕参诗可，石洞谺谽入画难。未问棘闱扳桂蕊，且栖萧寺佩秋兰。先机若领他年相，熕芋缘何蕲懒然。西云兰若上崚嶒，俯瞰江山一望平。石径纡回开法界，松轩寂寞听钟声。丁年汲古资修绠，丙夜摊书对短檠。浩荡此心宁待洗，明珠仙露拟同情。东瀛秀气聚龟山，螺髻蛾眉四面环。烟火万家如指掌，水天一色豁心颜。云来云去松关里，人啸人歌梵宇间。好著芒鞋扶竹杖，高冈仰止月跻攀。
题西云岩杂咏·其一
作者：陈维英
朝代：清

兀坐禅堂学上乘，休辞永别对孤灯。风生灵室窗三面，月照寒床枕一肱。欲扣齐鱼祈佛祖，偏参絮果伴山僧。况兼此地西天近，绝顶烟云覆几层。
题西云岩杂咏·其二
作者：陈维英
朝代：清

纵览乾坤眼界宽，悠然瀛岛辟奇观。云峰窈窕参诗可，石洞谺谽入画难。未问棘闱扳桂蕊，且栖萧寺佩秋兰。先机若领他年相，熕芋缘何蕲懒然。
题西云岩杂咏·其六
作者：陈维英
朝代：清

东瀛秀气聚龟山，螺髻蛾眉四面环。烟火万家如指掌，水天一色豁心颜。云来云去松关里，人啸人歌梵宇间。好著芒鞋扶竹杖，高冈仰止月跻攀。
题西云岩杂咏·其四
作者：陈维英
朝代：清

西云兰若上崚嶒，俯瞰江山一望平。石径纡回开法界，松轩寂寞听钟声。丁年汲古资修绠，丙夜摊书对短檠。浩荡此心宁待洗，明珠仙露拟同情。
次同程守山司马泛舟游剑潭寺韵
作者：陈维菁
朝代：清

八景居其一，诗人论沸腾。开心方见佛，无发岂真僧。竹榻经多蛀，苔碑字有棱。剑沉龙已杳，空对碧波澄。
题吴希周百蝶图
作者：陈维藻
朝代：清

粉腻涂来两翅华，轻于燕燕受风斜。当年只道丹青树，谁识丹青画不差。风流尽日学偷香，尽日偷香尽日狂。多少风流君写就，知君会作采花郎。
题吴希周百蝶图·其一
作者：陈维藻
朝代：清

粉腻涂来两翅华，轻于燕燕受风斜。当年只道丹青树，谁识丹青画不差。
题吴希周百蝶图·其二
作者：陈维藻
朝代：清

风流尽日学偷香，尽日偷香尽日狂。多少风流君写就，知君会作采花郎。
读汉武帝纪
作者：陈羲
朝代：清

蜚廉桂观郁崔嵬，四面珠悬甲帐开。青鸟不来仙露冷，秋风独上望思台。
韩二桥太常见访
作者：陈羲
朝代：清

锁断柴关避世喧，花前忽喜枉高轩。肯来杖履知身健，但看衣冠识道存。游为兴多随处好，诗因律细少人论。寻幽不厌停车辙，拥帚无时扫席门。
喜迁莺·有怀
作者：陈翡翠
朝代：清

谁能忘得。是前夜灯光，去年春色。月小时来，月高时去，梦里还呼堪惜。半吐半吞心事，难住难留踪迹。飘摇似、纥干冻雀，未成羽翼。相忆。分离处，换来骏马，纵好如何值。叶上荷珠，风前残蜡，能度几番朝夕。绝怪阿苏短倖，耳畔东东忘忆。含凄妒、燕脂赵粉，成双成匹。
蝶恋花·秋思
作者：陈翡翠
朝代：清

阵阵金风吹未歇。雨扑风斜，渐近题糕节。欲采黄花盈袖折。隔墙啼鸟偏饶舌。檐马叮咚随打叶。强慰加餐，无奈愁肠结。罗袂飘摇愁病怯。篱边莫说囊萸日。
转应曲
作者：陈翡翠
朝代：清

桃叶。桃叶。渡口双双绣屧。霞明日暮城西。几阵东风絮飞。飞絮。飞絮。归去独眠情绪。
挽吴可读联
作者：陈翥
朝代：清
体裁：联

定论早千秋，尚有甘心学孚敬；神交能几辈，何堪频岁哭延陵。
九里风帆
作者：陈翰
朝代：清

九里一瞬耳，风墙叶叶轻。若知倾侧险，只有半帆平。
南塘秋月
作者：陈翰
朝代：清

何处无明月，南塘好风露。惜不带书来，长吟达秋曙。
堠山夕照
作者：陈翰
朝代：清

斜照落桥心，渲出荆关画。一笔一出奇，烟霞无故态。
祇陀晚钟
作者：陈翰
朝代：清

古寺自萧梁，钟声朝复暮。可怜梁武帝，千载永不寤。
蓉峰残雪
作者：陈翰
朝代：清

一夜群山合，朝来玉作峰。君看寒日丽，朵朵白芙蓉。
资敬云松
作者：陈翰
朝代：清

云松何盘盘，端正起子敬。劲节自千秋，青霞纷四映。
隆亭夜市
作者：陈翰
朝代：清

鸡鸣茅屋下，记取索绹风。抱布悬灯市，机声击柝中。
鸭城渔火
作者：陈翰
朝代：清

一片吴波白，何由问废兴。蒙蒙秋雨晦，点点鸭城灯。
挽曾国荃联
作者：陈翼栋
朝代：清
体裁：联

两江节署谒慈颜，喜孺子挈眷南来，温谕亲承，仲秋拜别成终古；一代伟人符众望，继袭侯辞尘西去，宸衷震悼，崇祠享祀报元勋。
贺张百熙60寿联
作者：陈翼栋
朝代：清
体裁：联

富我邦家，使敷五教；为国干辅，受福万年。
望是故乡行次韵送毛子霞隐君归郢
作者：陈肇昌
朝代：清

八尺昂藏一老子，短棹苍江弄烟水。占尽风流卖尽痴，手挽颓波追正始。倚马曾飞羽檄文，英雄原上悲残垒。千载遭逢吏隐间，转瞬浮云皆敝屣。兰芷由来楚泽多，朝朝采撷行还止。海内声华久识君，相逢却在武昌市。晴川黄鹤几招邀，载月传笺兴无比。相如善病复多情，白头红粉同欢倚。四壁萧然不厌贫，千金散去浑闲事。朝来束书忽告归，吴头楚尾知何处。笑指郢中是故乡，十幅蒲帆去若咫。听雪楼中景物清，锦瑟湘帘如画里。只今赤日拂江长，芳草王孙行未已。劝君缓棹待秋风，一片青山何彼此。
赠握卿弟丙寅年1806呈禁扮妆武圣神像
作者：陈肇昌
朝代：清

后汉忠贞第一人，千秋名义赖犹新。谁家混列梨园谱，我辈如临金阙身。窃恐当场浑作假，致教流俗认为真。惟君独惧伤风化，一举偏令畏圣神。
北平送友人南归
作者：陈至言
朝代：清

哀角严城起，悲秋泪满衣。如何游子恨，偏自送人归。霜落孤鞍急，天高独雁飞。赏心零落尽，朋旧日应稀。
咏白丁香花
作者：陈至言
朝代：清

几树瑶花小院东，分明素女傍帘栊。冷垂串串玲珑雪，香送丝丝䍡Λ风。稳称轻奁匀粉后，细添薄鬓洗妆中。最怜千结朝来坼，十二阑干玉一丛。
感怀
作者：陈至言
朝代：清

白石何齿齿，清泉何浥浥！中有穷巷人，风尘寡颜色。驱马发大河，碎琴金台侧。风尘肉眼多，慷慨竟何益。羽以翠得称，玉以韫鲜识。谁曰托微波，终使形骸隔。姱修求匪亏，吾道在夷白。任运可逍遥，何须计通塞。美人城南隅，婉娈发清扬。翳彼金玉姿，翠裾垂明珰。容与耀殊质，芗泽助晨妆。蛾眉众谣诼，罹忧处空房。弃捐无是非，庭户鲜辉光。众口如浮云，君心如曦阳。凋枝抽荣条，春来自芬芳。守素以俟时，毋为自摧伤。
感怀·其一
作者：陈至言
朝代：清

白石何齿齿，清泉何浥浥！中有穷巷人，风尘寡颜色。驱马发大河，碎琴金台侧。风尘肉眼多，慷慨竟何益。羽以翠得称，玉以韫鲜识。谁曰托微波，终使形骸隔。姱修求匪亏，吾道在夷白。任运可逍遥，何须计通塞。
感怀·其二
作者：陈至言
朝代：清

美人城南隅，婉娈发清扬。翳彼金玉姿，翠裾垂明珰。容与耀殊质，芗泽助晨妆。蛾眉众谣诼，罹忧处空房。弃捐无是非，庭户鲜辉光。众口如浮云，君心如曦阳。凋枝抽荣条，春来自芬芳。守素以俟时，毋为自摧伤。
春游同吴六应辰张四星陈金大以宾韩十三涣文暨家魏公兄登擪乌山兰若醉中慈上人索赋
作者：陈至言
朝代：清

湖光如练山如拳，青天倒削波心莲。何年飞下小蓬岛，驱山不用秦王鞭。山前山后桃花路，不上湖船那能渡。满船载得踏春人，荇带荷钱春欲暮。茅庵谁结山之阿，青竹江篱古薜萝。径穿曲磴飞红雨，门对平湖卷白波。白波卷不开，红雨飞不定。湖风忽起乱鸦啼，白云流水泻成镜。座中韩生忽大叫，对花无酒花亦笑。阿菱十二能操舟，隔湖买得射洪到。射洪春酒醉百壶，壁上新诗值一扫。慈山山人知不知，人生行乐须及时。
江上阻兵
作者：陈至言
朝代：清

闻道胥江口，黄巾未解兵。春沙晴洗马，烽火夜连营。羽信惊帆影，乡心乱角声。请缨系南越，无路痛书生。
白杜鹃花
作者：陈至言
朝代：清

蜀魄何因冷不飞，空山一片影霏微。那须带血依芳树，自可梳翎弄雪衣。细雨春波愁素女，轻风明月泣湘妃。江南寒食催花候，肠断无声莫唤归。
挽吴可读联
作者：陈致中
朝代：清
体裁：联

廿年间化雨春风，琴书宛在；千里外山长水远，梁木何依。
安平县
作者：陈舜咨
朝代：清

暝色满平坝，夕阳犹未沈。云边双鸟度，城上一峰阴。荒市静如野，人烟寒山林。敝裘须检点，冷意坐相侵。
忆伯兄沈阳时老母寄居都门
作者：陈舜英
朝代：清
体裁：七言律诗

字到龙眠扫敝庐，辞家屈指四年余。鹡鸰有赋空伤别，鸿雁无情不寄书。万里关河人去后，一天星月梦来初。慈亲已觉燕山远，恐为辽阳更倚闾。
三水道中和施星江明经韵
作者：陈良玉
朝代：清

沿江短艇认鱼家，开遍桃花处处霞。三水共趋江口合，一峰低让树头遮。重凭野槛思吟侣，甫试征衫惜岁华。谁信黄塘今夜宿，鹃声十倍客愁加。
于晦若上舍招饮寓园
作者：陈良玉
朝代：清

懊恼林鸠故故啼，小园春尽得招携。平池骤涨漂花雨，幽屐新黏迸笋泥。野水鹭鸥芳墅外，夕阳楼阁断虹西。一樽怀抱聊倾倒，扶杖归来径欲迷。
宿白云倚山楼
作者：陈良玉
朝代：清

露下森然万木稠，掩关人静意幽幽。泉将鸟梦分中夜，风约松涛共一楼。暗壑有光看误月，空山无寐坐惊秋。村鸡未唱晨钟动，十五年前忆旧游。
浈阳峡
作者：陈良玉
朝代：清

朝岚荡初旭，绚烂空翠明。群峰洗寒碧，朵朵芙蓉生。今朝浈峡口，喜见天宇晴。云日共朗媚，山水复深情。一峰高插天，巉峭疑削成。飞鸟怯不上，如线樵路争。江屈羊肠绕，山回猿臂撑。中流出渔舠，忽送叹乃声。垂钓者谁子，石室遗姓名。感兹隐沦迹，愧我游子情。
胥江司
作者：陈良玉
朝代：清

胥江潮水歇，一碧唾江清。入馔银鱼短，沿流木筏横。盐愁关吏诘，衙共野猿争。太息豺狼窟，前年此设兵。
观音岩
作者：陈良玉
朝代：清

岩势束奔江，破空一千尺。南来非太华，何有巨灵擘。颇闻石室内，鍊颜富琼液。千春羽客蜕，一旦金仙宅。慈云冻不飞，凝作苍玉{坜力换屰}。时看驯鸽舞，远若江鸥白。洞口题名多，古人皆陈迹。即事聊成咏，微名何足刻。
观音岩
作者：陈良玉
朝代：清
体裁：古风

岩势束奔江，破空一千尺。南来非太华，何有巨灵擘。颇闻石室内，鍊颜富琼液。千春羽客蜕，一旦金仙宅。慈云冻不飞，凝作苍玉■。时看驯鸽舞，远若江鸥白。洞口题名多，古人皆陈迹。即事聊成咏，微名何足刻。
高安万世瓦歌
作者：陈良玉
朝代：清

汉家佞幸古莫比，弱冠三公左貂珥。宫中断袖起昼眠，何至瞢腾禅天子。朝廷碌碌孰等肩，笑君奚似孔光贤。东园秘器预输送，深恩直欲周三泉。一声霜裂鸳鸯瓦，巨君蝮鸷唇先哆。破棺丁傅惨焚如，免冠徒跣何为者。长乐无极延万世，此瓦当时亦其类。高安侯印竟堕地，连云甲第怅谁赐。君不见渐台弩射逃黄皇，团团威斗藏中央。千年武库莽头秃，瓦乎瓦乎同可伤。
送王方邺归里
作者：陈良翰
朝代：清

燕市相逢玉露寒，梁园千里共征鞍。六朝门第推江左，七子才名盛建安。霜雪关河经岁暮，莺花风雨又春残。《登楼赋》就先归去，樽酒离亭欲别难。
偶题
作者：陈艺衡
朝代：清

携手东桥话未休，可堪回首作波流。月明犹忆花前夜，风冷难胜竹外秋。剔尽兰膏希入梦，披来玉版倦书愁。芳踪别后无寻处，一任蒹葭白满洲。
和砚村侄旸村即事诗
作者：陈艺衡
朝代：清

深林人静野花妍，云里相留欲暮年。暂出新诗开笑口，休题生事到荒田。约寻梅过邻村路，迟载酒来腊月天。溪北渔翁曾旧识，重游不用买舟钱。
山中访旧
作者：陈艺衡
朝代：清

不辞途九折，独向此林间。一树看人老，孤云仍自闲。泉声凉到榻，草色碧堆山。携手岩深处，月高话未还。
闻笛
作者：陈艺衡
朝代：清

美人掷帘坐，初月照林寂。时见乱松间，清风数声笛。一声牵一丝，凌空寒欲滴。顷刻愁纷来，连宵理不直。
毗山次韵赠禅
作者：陈芝英
朝代：清
体裁：古风

毗山之高不一里，诸山拱揖称云耳。登临自昔有遗文，元篇宋什芬牙齿。我寻山翠入山门，门掩龙鳞并凤尾。松耶竹耶个个奇，丹青台殿何曾圮。中有老僧长醉眠，日高尚未披衣起。饮我清泉三百钟，泉香冽冽尘襟洗。示我新诗三百篇，筌蹄脱尽生禅喜。左有琅函右有图，瑜糜光映澄心纸。能诗能饮复能禅，齐贯而来今有几。我今欲住此山中，为语仆夫戒行李。
读宁上人诗倒用宋吕先生韵为赠
作者：陈芝英
朝代：清
体裁：古风

僧诗禅月与杼山，居士高岑王孟李。当时居士颇称诗，僧诗落落见者几。宁公五十高才人，挥洒乌阑几百纸。我一读之声琅琅，破除烦恼增欢喜。有如河汉淡微云，亦如疏月梧桐洗。我生为诗三十年，未知此事从何起。君今已筑无缝塔，光明坚固无倾圮。山头有石坡陀形，山下溪流成燕尾。山中复有能诗人，不负溪流石齿齿。人生不读宁公诗，读诗万卷皆徒耳。
南浦·春柳，用玉田春水词韵
作者：陈芳藻
朝代：清

袅娜舞长条，绕隋堤、翠幕金衣啼晓。细缕蘸晴波，低摇漾、水面落红频扫。柔情弱态，盈盈十五怜娇小。十里晓风残月岸，谱入才人词草。楼头触起相思，觅封侯、忍把年华负了。怕见擘棉时，飘零恨、点点纱窗飞到。韶光易渺。杜鹃唤得春归悄。回首灞陵桥畔路，绾住离愁多少。
清平乐·镜
作者：陈芳藻
朝代：清

寒光皎洁。认取秦时月。为问圆冰清到骨，可贮芙蓉颜色。愁来怕上眉梢。恐伊知我魂消。顾影卿怜谁瘦，朝朝相对无聊。
临终诗二首留别诸同志
作者：陈苌
朝代：清

两曜无停机，委运固其理。修短良不齐，谁复能逃此。俗士恋其生，涕泣对妻子。达士轻其生，鸢蚁均一视。二者皆弃天，有识所深鄙。君子则不然，奉之以终始。生有所以生，死有所以死。吾闻诸曾子，至死而后已。我有同心人，道义相友师。频年丧浙多，存者复别离。即今将去客，欲别无由辞。丈夫会有志，岂为儿女私。所恨在世日，孤负箴与规。临风一长叹，愿为诸君期。百里半九十，一篑功莫亏。鉴戒不在远，请君视此诗。
临终诗二首留别诸同志·其一
作者：陈苌
朝代：清

两曜无停机，委运固其理。修短良不齐，谁复能逃此。俗士恋其生，涕泣对妻子。达士轻其生，鸢蚁均一视。二者皆弃天，有识所深鄙。君子则不然，奉之以终始。生有所以生，死有所以死。吾闻诸曾子，至死而后已。
临终诗二首留别诸同志·其二
作者：陈苌
朝代：清

我有同心人，道义相友师。频年丧浙多，存者复别离。即今将去客，欲别无由辞。丈夫会有志，岂为儿女私。所恨在世日，孤负箴与规。临风一长叹，愿为诸君期。百里半九十，一篑功莫亏。鉴戒不在远，请君视此诗。
发南陵
作者：陈苌
朝代：清

一路寒泉送客程，离亭回首隔山城。秋从黄叶声中老，人向青山缺处行。几片闲云供画本，一林落日待诗成。来时记得留题处，尚有残尊慰客情。
山行
作者：陈苌
朝代：清

山行风暖落花轻，雨过田间野水鸣。自笑微官如布谷，年年三月劝春耕。
挽姜西溟
作者：陈苌
朝代：清

晚入承明数未奇，那知铸错不堪追。文章旧价欣方慰，辛苦初心悔已迟。遗恨一时头腹尾，空传三绝画书诗。生刍一束无从唁，独向西风泪暗垂。
梦中
作者：陈苌
朝代：清

东流无复水重回，欲断危肠暗自摧。见燕引雏还堕泪，听鸠呼妇不胜哀。春风陇上新寒食，夜雨堂前旧镜台。子母重泉相见否？梦中还望寄声来。
读相如传
作者：陈苌
朝代：清

移病文园卧岁馀，同时真恨失相如。所忠枉遣求遗稿，不记当年《谏猎书》。
七里濑和谢康乐韵
作者：陈苞
朝代：清
体裁：古风

客游淹晨昏，纵目恣延眺。流沫同所险，削成岂为峭。堕樵猿岸吟，唼流渔火曜。丹巘夹清源，水石互吞啸。溯舟骇崩奔，过者忌其妙。亮移成连情，遑惜伯昏诮。客星高且悬，千载不复钓。沦落惟平生，绵邈悲同调。
东行二首·其一
作者：陈苞
朝代：清
体裁：五言律诗

兵戈底定日，烽燧验残烟。委注悬危缆，洄湍迅急弦。山容呈窈窕，水沸出婵娟。极夜不知罢，歌呼万笏前。
东行二首·其二
作者：陈苞
朝代：清
体裁：五言律诗

日行苍翠里，归客思无涯。远悟枇杷树，低迷穱麦花。江清难变酒，水淡却宜茶。只此堪浮泛，相期理钓车。
挽孝廉巢端明·其一
作者：陈苞
朝代：清
体裁：七言律诗

隔岁相逢话苦辛，秀眉绿鬓旧纶巾。每攀柏树双垂泪，偶著荷衣一见人。安坐从容知缮性，高翔寥廓得閒身。少微星堕惭难借，翡翠兰苕空自春。
挽孝廉巢端明·其二
作者：陈苞
朝代：清
体裁：七言律诗

忆昔追随游璧沼，同俦今有几人存。披帷心折编三绝，渍絮神伤酒一尊。弟子篮舆辞白社，故侯瓜陇感青门。不须更作山阳赋，反覆遗箴巳断魂。
于山大士殿联
作者：陈若霖
朝代：清
体裁：联

城郭拥慈云，杨柳青分三竺国；海天开法界，莲花常护九仙山。
天后宫联
作者：陈若霖
朝代：清
体裁：联

灵应在瞬息之间，洋洋焉远无勿届；惠泽遍海天以外，荡荡乎民莫能名。
放鹤亭巢居阁联
作者：陈若霖
朝代：清
体裁：联

祠傍水仙王，北宋尚留高士躅；树成香雪海，西湖重见古时春。
杨忠节公祠堂联
作者：陈若霖
朝代：清
体裁：联

六诏山川钟正气；一门骨肉共丹心。
杭州巢居阁联
作者：陈若霖
朝代：清
体裁：联

香掬泉泠，曲苑环山藏处士；青逢巢鹤，平湖秋月照先生。
石佛寺联
作者：陈若霖
朝代：清
体裁：联

心到虔时佛有眼；运当亨处石能言。
渡江
作者：陈范
朝代：清

山月欲落鸡始鸣，西兴埭上行人行。争晓沙头候潮去，水乡八月秋风生。海水东连浙江渡，灭没寒烟不知处。潮平击鼓下中流，回看苍苍故陵树。
恭读理斋常太翁殉节录
作者：陈荀会
朝代：清

仗义挥刀诛逆蛮，此身原不计生还。应知数点精忠血，草木千秋尚染斑。学问纯时理道纯，成仁取义志须伸。后人读史知馀恨，小试烹鲜即殒身。浣花溪畔慰忠祠，瞻谒人称卜地宜。谓是臣心清似水，一腔忠义炯无私。充邑新祠肖像成，时闻鸟语和愁声。如何偏向祠前语，为报金川寇己平。谩说人生土一邱，昭忠祀典重千秋。更称荫子辉堂构，不尽英名照巨流。耿耿忠魂何日归，遥瞻昔岭泪空挥。丹心映日人如在，不羡当年丁令威。
恭读理斋常太翁殉节录·其一
作者：陈荀会
朝代：清

仗义挥刀诛逆蛮，此身原不计生还。应知数点精忠血，草木千秋尚染斑。
恭读理斋常太翁殉节录·其三
作者：陈荀会
朝代：清

浣花溪畔慰忠祠，瞻谒人称卜地宜。谓是臣心清似水，一腔忠义炯无私。
恭读理斋常太翁殉节录·其二
作者：陈荀会
朝代：清

学问纯时理道纯，成仁取义志须伸。后人读史知馀恨，小试烹鲜即殒身。
恭读理斋常太翁殉节录·其五
作者：陈荀会
朝代：清

谩说人生土一邱，昭忠祀典重千秋。更称荫子辉堂构，不尽英名照巨流。
恭读理斋常太翁殉节录·其六
作者：陈荀会
朝代：清

耿耿忠魂何日归，遥瞻昔岭泪空挥。丹心映日人如在，不羡当年丁令威。
恭读理斋常太翁殉节录·其四
作者：陈荀会
朝代：清

充邑新祠肖像成，时闻鸟语和愁声。如何偏向祠前语，为报金川寇己平。
挽刘玉堂等联
作者：陈荆
朝代：清
体裁：联

男儿当马革裹尸，自惭亡命十年，幸头颅无恙；建虏犹燕巢在幕，惨闻苦战七日，剩血肉相抟。
挽陈其美联
作者：陈荣
朝代：清
体裁：联

大业废中途，子阳竟使戕君叔；恶因无善果，庆绪行将死禄山。
挽彭玉麟联
作者：陈荣第
朝代：清
体裁：联

事业震华夷，侧闻圣朝褒勋，曾许公忠体国；诗书敦族姓，独忆宾馆承教，敢忘孝弟力田？
挽彭玉麟联
作者：陈荣辉
朝代：清
体裁：联

妖雾靖大江南北，策勋上媲钱镠，表忠有观，退省遗庵，早偕异代名臣，并寿湘山传韵事；边防筹粤海东西，选将同符李绩，卓荐三登，识荆一面，追忆知人善任，倍教血泪洒英雄。
寿王君一如七十，即次其自寿诗韵
作者：陈荣邦
朝代：清

光风无恙座中春，领袖词场笔有神。十叶家声黉序远，卌年教泽德门新。扶栏花药堪頣寿，名世文章直等身。争诣庞公床下拜，浑忘蠖屈与龙伸。经义纷纶井大春，雄谈矍铄见精神。耆英图绘须眉古，杖履婆娑岁月新。共识昌黎开后学，合呼绮季是前身。弧南星向墙东朗，难得尊前一笑伸。
过半江叔惜阴书屋
作者：陈莱孝
朝代：清

仙客题诗处，秋来几度经。海茶红烂漫，山鸟翠娉婷。市远烟萝净，人闲笔墨灵。客嘲吾不解，安稳卧元亭。吾爱吾宗老，风流孰与同。政多循吏绩，交有古人风。门对湖山好，家传唱和工。问奇来往熟，浑忘寂寥中。
过半江叔惜阴书屋·其一
作者：陈莱孝
朝代：清

仙客题诗处，秋来几度经。海茶红烂漫，山鸟翠娉婷。市远烟萝净，人闲笔墨灵。客嘲吾不解，安稳卧元亭。
过半江叔惜阴书屋·其二
作者：陈莱孝
朝代：清

吾爱吾宗老，风流孰与同。政多循吏绩，交有古人风。门对湖山好，家传唱和工。问奇来往熟，浑忘寂寥中。
云峰堂
作者：陈蔚
朝代：清
体裁：古风

山岩窈然深，岚翠扑眉宇。松杉昼沈沈，万壑飞苍雨。缓随流水声，步入白云坞。修竹隐茅茨，桃花间药圃。山中高卧人，日午门犹杜。
小砾山庄联
作者：陈蔚
朝代：清
体裁：联

王伯舆终当为情死；孟东野始以其诗鸣。
江行杂咏
作者：陈蔚
朝代：清
体裁：五言绝句

昨发螃蟹矶，今泊针鱼觜。秋风一夜生，吹冷半江水。
秋日游齐山
作者：陈蔚
朝代：清
体裁：七言律诗

嶙峋怪石簇湖隈，踏尽修堤一径开。人带夕阳穿树上，雁拖秋色过江来。吟怀乍减花应笑，游兴方浓月已催。细数樊川登眺后，鄂王端的是雄才。
翠微亭
作者：陈蔚
朝代：清
体裁：七言律诗

梦去扬州不复归，秋江犹见雁南飞。当年九日簪黄菊，终古孤亭接翠微。万顷湖光宜夜月，千寻山色趁斜晖。倚阑倾尽壶中酒，更上崚嶒自摄衣。
贺范印卿师长父寿联
作者：陈蔚
朝代：清
体裁：联

年逾伏波，称雄鞍马；嗣有赵括，能读父书。
随郁庭兄远行
作者：陈蔚
朝代：清
体裁：七言绝句

江梅开遍雨霏霏，同驻邮亭整客衣。今日反嗟人似雁，一行齐向异乡飞。
闻刘八丈过访戏书一纸迎之
作者：陈蔚昌
朝代：清

为君破例敞紫荆，涤罢茶罂又酒罂。满径落花忙未扫，郊迎聊借楮先生。
凤凰台上忆吹箫·咏菊
作者：陈蕴莲
朝代：清

广陌秋高，小窗风冷，篱边点缀轻黄。试下阶摘取，襟袖皆香。不是等闲桃李，趁芳菲、爱踏春阳。试看我、亭亭瘦影，尽耐严霜。商量。欲拌一醉，借色染云笺，香沁诗肠。况谢庭觞咏，莫问柴桑。更少些儿俗韵，云髻畔、插满何妨。还乞取，花心花实，归献高堂。
摸鱼儿·题周温甫烟波泛棹图
作者：陈蕴莲
朝代：清

寄豪情、茫茫大地，商量遣兴何处。软红十丈徒纷扰，只合烟波同住。心暇豫，趁一棹空濛，领略沧浪趣。漫斟绿醑。看青嶂重重，轻鸥片片，随着画桡去。才人笔，幻出高人意绪。传来清境如许。春江匹练开怀抱，个是神仙伴侣。尽延伫，十二万年间，几辈能容与。梦魂栩栩，想贺监当年，镜湖烟月，似向此中遇。
菩萨蛮·寄司兰六姊
作者：陈蕴莲
朝代：清

池塘春草如丝碧。同怀千里关山隔。何处是维扬。眉头暗锁长。迢迢双鲤集。慰我时相忆。江上采芙蓉。秋来明月中。
小楼二首
作者：陈裔仲
朝代：清

明社忽已屋，犹存天盖楼。愤时当易代，而我复蒙忧。登眺会多暇，壮怀行自休。楹书未忍弃，留为后人谋。存没已多感，悠悠将母心。抚躬惭自立，祝发复登临。高挹山光媚，俯看江水深。不才世相弃，无暇涕沾襟。
小楼二首·其一
作者：陈裔仲
朝代：清

明社忽已屋，犹存天盖楼。愤时当易代，而我复蒙忧。登眺会多暇，壮怀行自休。楹书未忍弃，留为后人谋。
小楼二首·其二
作者：陈裔仲
朝代：清

存没已多感，悠悠将母心。抚躬惭自立，祝发复登临。高挹山光媚，俯看江水深。不才世相弃，无暇涕沾襟。
狐火
作者：陈裔仲
朝代：清

阴邪忌疾文光耀，突然嘻出鬼夜叫。明铅宋椠作庭燎，陈涉篝灯祖龙笑。居人方病药难疗，冥冥疑有气相召。北风妃豨助呼啸，烬馀化作零星爝。方今白腹据津要，教学黜经此同调，书乎书乎天不吊。
题亡室涧蘋遗稿
作者：陈裔仲
朝代：清

新样衣妆淡淡容，思君空自泪沾胸。一年倏忽秋风早，惆怅红颜不耐冬。光阴顷刻指空弹，别易从知会愈难。纵有残脂和剩粉，可怜一见一心酸。遗稿长留手自删，玉容寂寞几时还。当年有约君须记，暂撇愁肠破笑颜。
题亡室涧蘋遗稿·其一
作者：陈裔仲
朝代：清

新样衣妆淡淡容，思君空自泪沾胸。一年倏忽秋风早，惆怅红颜不耐冬。
题亡室涧蘋遗稿·其三
作者：陈裔仲
朝代：清

遗稿长留手自删，玉容寂寞几时还。当年有约君须记，暂撇愁肠破笑颜。
题亡室涧蘋遗稿·其二
作者：陈裔仲
朝代：清

光阴顷刻指空弹，别易从知会愈难。纵有残脂和剩粉，可怜一见一心酸。
与徐星伯年丈论江河二源赋此纪之
作者：陈裴之
朝代：清

河出昆仑虚，并渠千七百。昆仑在何所，译言阿木七。其下星宿海，沮洳钟巨泽。三伏复三见，经历古西域。伏遇沙塞黄，见遇土壤黑。神禹所疏凿，荒度始积石。汉使寻张骞，元使命都实。虽经绝塞行，所见殊未的。国朝幅？广，已扩地球脊。茫茫叶尔羌，远与河源值。迢迢阿克苏，亦近河源侧。我观河源图，惜未河源涉。聊作河源诗，当著河源说。江源亦有三，远者来昆仑。山南与山北，与河同发源。是名金沙江，两界包乾坤。万丈温都雪，消以朝阳暾。亦有鸦砻江，青海接玉门。源与星宿同，满地银涛翻。岷山地最近，门闼通松潘。羊膊与铁豹，咫尺篱与藩。远干近为支，势若卑承尊。卫藏地可括，井络天可扪。李冰凿离堆，石犀今犹存。鳖灵辟三峡，更验江水痕。一卷入蜀记，剪烛从君论。
与徐星伯年丈论江河二源赋此纪之
作者：陈裴之
朝代：清
体裁：古风

河出昆仑虚，并渠千七百。昆仑在何所，译言阿木七。其下星宿海，沮洳钟巨泽。三伏复三见，经历古西域。伏遇沙塞黄，见遇土壤黑。神禹所疏凿，荒度始积石。汉使寻张骞，元使命都实。虽经绝塞行，所见殊未的。国朝幅�广，已扩地球脊。茫茫叶尔羌，远与河源值。迢迢阿克苏，亦近河源侧。我观河源图，惜未河源涉。聊作河源诗，当著河源说。江源亦有三，远者来昆仑。山南与山北，与河同发源。是名金沙江，两界包乾坤。万丈温都雪，消以朝阳暾。亦有鸦砻江，青海接玉门。源与星宿同，满地银涛翻。岷山地最近，门闼通松潘。羊膊与铁豹，咫尺篱与藩。远干近为支，势若卑承尊。卫藏地可括，井络天可扪。李冰凿离堆，石犀今犹存。鳖灵辟三峡，更验江水痕。一卷入蜀记，剪烛从君论。
五台山金莲花诗
作者：陈裴之
朝代：清

五台山色本清凉，种出金莲满上方。宝相千层围法界，琼蕤四照散天香。风裳水佩游仙引，月地云阶选佛场。为问几枝开并蒂，瑶池长覆紫鸳鸯。一花一叶一因缘，阿耨池边种几年。喵德水涵众香国，华鬘云拥四禅天。灵根漫佐伊蒲馔，嘉树应翻贝叶编。旧是文殊留影地，折来还供法王前。映日流辉艳绮霞，山庄移自梵王家。九天湛露凝仙掌，一路春风护属车。照影绿环灵沼水，分看红出苑墙花。宸游玩物非无意，定有遗芳望翠华。
五台山金莲花诗·其一
作者：陈裴之
朝代：清

五台山色本清凉，种出金莲满上方。宝相千层围法界，琼蕤四照散天香。风裳水佩游仙引，月地云阶选佛场。为问几枝开并蒂，瑶池长覆紫鸳鸯。
五台山金莲花诗·其三
作者：陈裴之
朝代：清
体裁：七言律诗

铸金辛苦布金难，谁向仙家鬓上看。鬘市栽来品优钵，迦陵衔处味旃檀。山经补系天花菜，禅悦分参竺法兰。休比南朝玉儿步，捧珠龙女最珊珊。
五台山金莲花诗·其三
作者：陈裴之
朝代：清

铸金辛苦布金难，谁向仙家鬓上看。鬘市栽来品优钵，迦陵衔处味旃檀。山经补系天花菜，禅悦分参竺法兰。休比南朝玉儿步，捧珠龙女最珊瑚。
五台山金莲花诗·其二
作者：陈裴之
朝代：清

一花一叶一因缘，阿耨池边种几年。喵德水涵众香国，华鬘云拥四禅天。灵根漫佐伊蒲馔，嘉树应翻贝叶编。旧是文殊留影地，折来还供法王前。
五台山金莲花诗·其四
作者：陈裴之
朝代：清

映日流辉艳绮霞，山庄移自梵王家。九天湛露凝仙掌，一路春风护属车。照影绿环灵沼水，分看红出苑墙花。宸游玩物非无意，定有遗芳望翠华。
夏内史诗
作者：陈裴之
朝代：清

《汉纪》表终军，鲁史传汪锜。弱龄赴大义，成败非所知。桓桓夏节悯，生遘阳九期。磨盾誓猿鹤，横剑轻熊罴。草檄厉士气，破产充军赀。天心厌胜国，遑许一木枝。升阶陨罗罼，胜兆遭幽羁。日生首授命，文麾同舆尸。考功暨黄门，先后沈江？。衔冤啸精卫，披发从湘累。四海无尺土，九鼎悬一丝。西山有薇蕨，不救志士饥。天荒复地老，恸哭将安之。唐王继鲁藩，遥荫忠臣儿。拜爵殊羽林，清望属紫薇。一官何足重，故国心不移。表称臣完淳，窃附勤王师。腾踔愿有济，刀锯安敢辞。表成谨封缮，转畀尧文赍。逻卒获以告，刑讯陈其私。望门泣张俭，复壁藏赵岐。按籍识姓氏，被逮经丛祠。九高幸相遘，被服如沙弥。暂时谢桎梏，附书报双慈。兹亲寄空门，漂泊愁无依。生母托异姓，菽水将谁资。门祚久衰薄，同气无埙篪。赖有女兄弟，端藉相扶持。善保双玉体，无烦念孤羁。新妇现有娠，未能辨雄雌。生男自可喜，生女慎勿悲。立后苟不肖，何如不立为。淳身君所用，淳身父所遗。还以殉君父，大节良不亏。武功洵大器，家事劳勾稽。年年寒食节，清酒酹一卮。俾免若敖痛，此外无他思。人生孰无死，每患不得时。今既得死所，赴难焉敢迟。桓山有弱羽，飘泊罹虞机。不如屋上乌，反哺毋相违。不如逵间鸿，王国辉羽仪。但如子规鸟，泣血中林啼。一书寄内子，义重非情痴。回忆结缡夕，花烛联旌旗。三月遘大变，外室成孤栖。肯以盛衰故，交谪腾中闺。贤孝媲德曜，和淑侪班姬。霜飙厉贞木，比翼长分飞。茕茕二九年，坐见成孤嫠。双亲叹白发，一女才孩提。养育职綦重，生是死则非。所悲负郭田，芜没成蒿藜。急难谁解慰，离乱谁提携。劝生复何赖，感此心魂凄。生平为他人，筹画无所疑，独于夫人事，生死两不宜。方寸一以乱，不认重致词。惟听自裁断，反袂长歔欷。从此卜归梦，远在天一涯。钟山何高高，江水何瀰瀰。孝陵宛在目，云树迷参差。趋承绝剑佩，清泪沾裳衣。不图垂死日，反得瞻皇畿。待鞫故珰第，囚首趋崇墀。经略谓年少，焉解扬戈戣。果能达顺逆，来者犹可追。懔懔中书君，壮气凌虹霓。但恨赍志殁，遑惜前程迷。回首语妇翁，慎勿陈哀祈。囧卿职当死，畏葸将贻讥。数语愧反侧，颜色憎忸怩。纪年逮丁亥，尺一颁彤闱。九月十九日，急景藏晨曦。狱吏加锒铛，传呼出圜扉。道闻鸣钲声，壮士持交铍。同心数公旦，蛩駏相追随。碧血誓不化，白刃甘如饴。麻衣从故君，植立森枯椔。风云为憀栗，日月为憯凄。求仁而得仁，含笑无凄其。徒令旁观人，泪下如绠縻。良朋赖任沈，雪涕收遗尸。归榇先茔旁，筑冢高崔巍。冢边何所植，夭矫青松枝。惜无大手笔，濡墨题丰碑。季世昧大义，侈口相瑕疵。动谓一青衿，名器关甚微。见危即授命，于国曾何裨。岂知毓至性，全受求全归。髫龄具卓识，论古昭端倪。逋逃侣诸葛，重惜弹琴嵇。出处商尽善，要在明伦彝。胆气凌顺平，眉宇秀紫芝。白虹继前烈，黄鹄悲慈帏。世父负奇气，遘乱潜披缁。城东结茅庵，其名曰竹离。终殉圣贤域，旷代高风希。女兄炳幽贞，苦志追磨笄。楚媭泣湘芷，鲁女悲园葵。忠孝我家事，此语良不欺。三年颜氏乌，半夜刘琨鸡。宇宙浩然气，久已铭心脾。此岂彊死流，所得矜瑰奇。堂堂钱尚书，东林扬芳徽。垂老甘毁节，不畏千秋嗤。浮名尔何物，坐令天性漓。当时辱赠言，自负冰鉴姿。遑意论定后，史山惭须眉。士生各有志，爵禄何尊卑。芳轨嗣袁勖，演洁其庶几。终输内史集，彪炳干珠玑。大哀自有赋，南冠自有诗。刘蕡发悲愤，正则怀履綦。惟悲幸存录，续著无留贻。更有《代乳集》，蜡凤殊儿嬉。篇帙付蟫蠹，冥漠腾光辉。侍宦经云间，刺促骖归騑。崇茔迟修谒，式毂心神驰。平生慕忠孝，瓣香乃在兹。掩卷发三叹，愿世长雍熙。
夏内史诗
作者：陈裴之
朝代：清
体裁：古风

《汉纪》表终军，鲁史传汪锜。弱龄赴大义，成败非所知。桓桓夏节悯，生遘阳九期。磨盾誓猿鹤，横剑轻熊罴。草檄厉士气，破产充军赀。天心厌胜国，遑许一木枝。升阶陨罗罼，胜兆遭幽羁。日生首授命，文麾同舆尸。考功暨黄门，先后沈江�。衔冤啸精卫，披发从湘累。四海无尺土，九鼎悬一丝。西山有薇蕨，不救志士饥。天荒复地老，恸哭将安之。唐王继鲁藩，遥荫忠臣儿。拜爵殊羽林，清望属紫薇。一官何足重，故国心不移。表称臣完淳，窃附勤王师。腾踔愿有济，刀锯安敢辞。表成谨封缮，转畀尧文赍。逻卒获以告，刑讯陈其私。望门泣张俭，复壁藏赵岐。按籍识姓氏，被逮经丛祠。九高幸相遘，被服如沙弥。暂时谢桎梏，附书报双慈。兹亲寄空门，漂泊愁无依。生母托异姓，菽水将谁资。门祚久衰薄，同气无埙篪。赖有女兄弟，端藉相扶持。善保双玉体，无烦念孤羁。新妇现有娠，未能辨雄雌。生男自可喜，生女慎勿悲。立后苟不肖，何如不立为。淳身君所用，淳身父所遗。还以殉君父，大节良不亏。武功洵大器，家事劳勾稽。年年寒食节，清酒酹一卮。俾免若敖痛，此外无他思。人生孰无死，每患不得时。今既得死所，赴难焉敢迟。桓山有弱羽，飘泊罹虞机。不如屋上乌，反哺毋相违。不如逵间鸿，王国辉羽仪。但如子规鸟，泣血中林啼。一书寄内子，义重非情痴。回忆结缡夕，花烛联旌旗。三月遘大变，外室成孤栖。肯以盛衰故，交谪腾中闺。贤孝媲德曜，和淑侪班姬。霜飙厉贞木，比翼长分飞。茕茕二九年，坐见成孤嫠。双亲叹白发，一女才孩提。养育职綦重，生是死则非。所悲负郭田，芜没成蒿藜。急难谁解慰，离乱谁提携。劝生复何赖，感此心魂凄。生平为他人，筹画无所疑，独于夫人事，生死两不宜。方寸一以乱，不认重致词。惟听自裁断，反袂长歔欷。从此卜归梦，远在天一涯。钟山何高高，江水何瀰瀰。孝陵宛在目，云树迷参差。趋承绝剑佩，清泪沾裳衣。不图垂死日，反得瞻皇畿。待鞫故珰第，囚首趋崇墀。经略谓年少，焉解扬戈戣。果能达顺逆，来者犹可追。懔懔中书君，壮气凌虹霓。但恨赍志殁，遑惜前程迷。回首语妇翁，慎勿陈哀祈。囧卿职当死，畏葸将贻讥。数语愧反侧，颜色憎忸怩。纪年逮丁亥，尺一颁彤闱。九月十九日，急景藏晨曦。狱吏加锒铛，传呼出圜扉。道闻鸣钲声，壮士持交铍。同心数公旦，蛩駏相追随。碧血誓不化，白刃甘如饴。麻衣从故君，植立森枯椔。风云为憀栗，日月为憯凄。求仁而得仁，含笑无凄其。徒令旁观人，泪下如绠縻。良朋赖任沈，雪涕收遗尸。归榇先茔旁，筑冢高崔巍。冢边何所植，夭矫青松枝。惜无大手笔，濡墨题丰碑。季世昧大义，侈口相瑕疵。动谓一青衿，名器关甚微。见危即授命，于国曾何裨。岂知毓至性，全受求全归。髫龄具卓识，论古昭端倪。逋逃侣诸葛，重惜弹琴嵇。出处商尽善，要在明伦彝。胆气凌顺平，眉宇秀紫芝。白虹继前烈，黄鹄悲慈帏。世父负奇气，遘乱潜披缁。城东结茅庵，其名曰竹离。终殉圣贤域，旷代高风希。女兄炳幽贞，苦志追磨笄。楚媭泣湘芷，鲁女悲园葵。忠孝我家事，此语良不欺。三年颜氏乌，半夜刘琨鸡。宇宙浩然气，久已铭心脾。此岂彊死流，所得矜瑰奇。堂堂钱尚书，东林扬芳徽。垂老甘毁节，不畏千秋嗤。浮名尔何物，坐令天性漓。当时辱赠言，自负冰鉴姿。遑意论定后，史山惭须眉。士生各有志，爵禄何尊卑。芳轨嗣袁勖，演洁其庶几。终输内史集，彪炳干珠玑。大哀自有赋，南冠自有诗。刘蕡发悲愤，正则怀履綦。惟悲幸存录，续著无留贻。更有《代乳集》，蜡凤殊儿嬉。篇帙付蟫蠹，冥漠腾光辉。侍宦经云间，刺促骖归騑。崇茔迟修谒，式毂心神驰。平生慕忠孝，瓣香乃在兹。掩卷发三叹，愿世长雍熙。
寺门小憩呈松壶子潇两丈
作者：陈裴之
朝代：清

此是松壶画，全无笔墨痕。秋林团雪盖，暝壁削云根。日落猿啼树，僧归鹤守门。最宜孙太白，花底酒盈尊。
小楼联
作者：陈裴之
朝代：清
体裁：联

情殷报国，臣之壮也不如人，仗药炉经卷，了却三生，更休提如花美眷；志在养亲，富可求乎聊复尔，幸楚尾吴头，刚通一水，定能容若叶浮萍。
李翁峡江凿滩歌
作者：陈裴之
朝代：清

滟滪大如象，瞿塘不可上。滟滪大如马，瞿塘不可下。峡中三百六十滩，岂无险过瞿塘者。汉阳李翁业操舟。来往峡江江上游。甘滩湍急某滩险，篙师敛手长年愁。石骨粼粼水中起，巨者如峰小如砥。石势所激滩势成，险处在山不在水。山势一曲江一湾，峡江治水须治山。山险可开石可凿，禹力未到翁心殚。先凿黑石次乌石，得寸则寸尺则尺。万夫锥凿响不停，坐遗巉岩化衽席。红石近在彝陵城，山势所触惊涛生。凿石须趁江水落，投书欲与江神盟。君不见太华巨灵擘，二山夸娥移，异人异事古来有，昔者所闻今见之。又不见五丁开蜀道，李冰凿离堆，翁心实心力全力，何虑万叠青崔嵬。开山用煤兼用炭，石痕裂若春冰泮。我意芦灰用更神，能使南山白石烂。更有青滩与叶滩，与翁努力共随刊。峡江化作平江路，无复人间蜀道难。
海陵四至堂坐月寄怀宾谷节谷节使师扬州
作者：陈裴之
朝代：清
体裁：古风

四并堂中别公去，四至堂中傍公住。也知公未到斯堂，光辉照遍淮南树。淮南遗泽海陵长，绍圣名齐有美堂。康乐达人绵祖德，士安惠政满江乡。绣衣借寇从来有，六州霖雨争骧首。夹道焚香送使车，问公还忆棠阴否。宣慰欣传简郑韩，簪缨休作尚衣看。堂帘一德承恩易，节钺重来异数难。圣心独眷江南重，盐梅好作和羹用。早识元龄公辅才，待偿昭达台垣梦。蜀冈公燕狎烟霞，别馆题襟护碧纱。翠饮玉炉三涧雪，红簪金带四围花。致亲许我听官鼓，绛随才愧兼文武。八表间停南浦云，一鞭催踏东华土。甓社珠光照海东，屋梁颜色正思公。江山夜共冰轮影，丝竹秋生绛帐风。蕙■仿佛看题字，匆匆廿七年前事。当时童子问何知，此日勉为清白吏。月阙微名阚泽惭，祝公开府又东南。魏公昼锦堂成后，六至还应续美谈。
海陵四至堂坐月寄怀宾谷节谷节使师扬州
作者：陈裴之
朝代：清

四并堂中别公去，四至堂中傍公住。也知公未到斯堂，光辉照遍淮南树。淮南遗泽海陵长，绍圣名齐有美堂。康乐达人绵祖德，士安惠政满江乡。绣衣借寇从来有，六州霖雨争骧首。夹道焚香送使车，问公还忆棠阴否。宣慰欣传简郑韩，簪缨休作尚衣看。堂帘一德承恩易，节钺重来异数难。圣心独眷江南重，盐梅好作和羹用。早识元龄公辅才，待偿昭达台垣梦。蜀冈公燕狎烟霞，别馆题襟护碧纱。翠饮玉炉三涧雪，红簪金带四围花。致亲许我听官鼓，绛随才愧兼文武。八表间停南浦云，一鞭催踏东华土。甓社珠光照海东，屋梁颜色正思公。江山夜共冰轮影，丝竹秋生绛帐风。蕙𰗥仿佛看题字，匆匆廿七年前事。当时童子问何知，此日勉为清白吏。月阙微名阚泽惭，祝公开府又东南。魏公昼锦堂成后，六至还应续美谈。
秋日行田野间即目写之
作者：陈裴之
朝代：清

塍南塍北秋草黄，溪前溪后秋虫凉。野棠留艳绚春色，丛桂著花摇古香。薜荔墙低间修竹，时有书声出茅屋。枕流三尺眠小桥，照水间鸥白于玉。置身如在西湖间，只愁绕郭无青山。高槐大柳老松树，缭绕屈曲成烟鬟。长风吹凉沁诗骨，树顶苍茫一峰立。为问山从何处来，天遣奇云插空碧。
题朱酉生遗砚楼诗集
作者：陈裴之
朝代：清

林乌凄咽草虫酸，弹铗侯门贱李端。七子声名重麟角，五湖烟水梦渔竿。蓼莪朝陨门生涕，萝竹秋禁侍婢寒。我比听歌桓子野，茶烟浊泪几回看。
虎牢关
作者：陈见智
朝代：清

百战成皋地，中原第一关。大河回九曲，少室互重山。风雨崤函外，人烟巩洛间。往来凭眺处，回首已苍颜。
白露日归途即目
作者：陈观永
朝代：清

零露瀼瀼白，空囊草草归。野花能自笑，秋叶未全稀。云敛千山出，风高一雁飞。且舒萧散意，觅酒叩村扉。
立秋日同渔沁若水麓亭升岩池上小饮彻夜
作者：陈观永
朝代：清

开樽呼酒伴，为爱此亭幽。风雨驱残暑，乾坤动早秋。乡心分近远，雁影信沈浮。更漏山城罢，清商引棹讴。
曹仁宪谨荣寿七言截句
作者：陈词裕
朝代：清

雨露咸沾德泽深，栽培桃李有甘霖。弧星彩耀重阳后，拜祝添筹福海临。仰慕弦歌德可钦，殷殷乐育振儒林。甘棠载咏兴南国，记取冰壶一片心。寤寐维思一曲琴，薰风拟再入新吟。衣冠旧族推嵩洛，五载淡江水最深。翩彼飞鸮集泮林，八千椿算翠森森。华封晋祝麦邱颂，是采芝图嗣旧音。
曹仁宪谨荣寿七言截句·其一
作者：陈词裕
朝代：清

雨露咸沾德泽深，栽培桃李有甘霖。弧星彩耀重阳后，拜祝添筹福海临。
曹仁宪谨荣寿七言截句·其三
作者：陈词裕
朝代：清

寤寐维思一曲琴，薰风拟再入新吟。衣冠旧族推嵩洛，五载淡江水最深。
曹仁宪谨荣寿七言截句·其二
作者：陈词裕
朝代：清

仰慕弦歌德可钦，殷殷乐育振儒林。甘棠载咏兴南国，记取冰壶一片心。
曹仁宪谨荣寿七言截句·其四
作者：陈词裕
朝代：清

翩彼飞鸮集泮林，八千椿算翠森森。华封晋祝麦邱颂，是采芝图嗣旧音。
送罗肯堂同年归九江
作者：陈诗
朝代：清

沔口经年住，浔阳一望通。薄田无乐岁，瘦骨易秋风。有客如张禄，何人似孔融。片帆归去好，萧瑟对江枫。
送饶三试吏江西兼寄彭秋潭
作者：陈诗
朝代：清

长杨溪水流涓涓，千曲百折奔长川。东汇清江复东注，彭蠡大泽吞江天。江天茫茫几千里，十载高歌寄燕市。未奉长安一囊粟，且吸江西一口水。章贡交流春水长，双姑昨已嫁彭郎。停船为问江州客，听罢琵琶泪几行。
贺潘飞声60寿联
作者：陈诩
朝代：清
体裁：联

傲骨比黄花，正秋来景物都佳，笑看说剑堂前，珠树三株供指使；诗情纪红豆，便老去风流犹昨，艳说剪淞阁上，月华双照画眉痕。
塞下曲
作者：陈谋道
朝代：清

征人三十万，一夕度龙沙。北望天山迥，南临斗柄斜。雕弓含月影，宝剑拂霜华。会见烽烟静，铙歌入汉家。
幽兰禅院柬西莲禅师
作者：陈谋道
朝代：清

连云高阁郁峥嵘，俯接澄潭百尺盈。竹映帘前分晓色，泉流石畔起秋声。初闻仙梵空堂细，却听疏钟下界清。为爱当年飞锡地，中宵长对月华明。
登南屏
作者：陈谋道
朝代：清

携屐南屏四望宽，凌空高阁俯清湍。风生古渡千帆急，雨湿秋林万壑寒。碧海波涛当槛出，沧江烟雾隔城看。百盘树杪飞流挂，有客登临兴未阑。
夜坐对菊
作者：陈谟
朝代：清
体裁：七言律诗

莫因富丽誉频加，我向东篱只自嗟。未息交游羞老圃，爱看冷淡称贫家。高堂多寿花尘茂，中馈无人酒慢赊。剪烛尽教宵漏永，肯将牢落负年华。
初夏
作者：陈豪
朝代：清

初夏坐南轩，园列滋敷荣。阶草亦含润，芳气薰晓晴。胸次已久静，何缘荆棘生。昨夕得快雨，天宇遂澄清。颇闻农夫语，新苗布纵横。默祝苍昊意，但期岁功成。人事暂以济，吾心奚所营。悠然念时运，欣慨常交并。平昔不嗜饮，一杯偶独倾。乘兴弄柔翰，时来白衣人。翻笑柴桑翁，高眠愁酒贫。澹静澄众虑，大贤百世师。葛侯与陶叟，襟抱无差池。和风吹我室，朱明已及时。拂簟展蕲竹，分盆供蜀葵。新荷未著花，芳翠良足怡。雨过流晨气，几研有余滋。游山方听泉，得闲偶赋诗。人境实深阻，吾道终泰夷。富贵何如贫，斯理曩昔知。湛然中有宝，百年慎自持。
和阳翁大宗伯登黄鹤楼韵二首·其一
作者：陈豪
朝代：清
体裁：五言律诗

鹤去楼常在，逢人几白头。神仙不可到，羁旅亦从游。入望来全楚，含情对远洲。倚阑思不极，何以慰民愁。
和阳翁大宗伯登黄鹤楼韵二首·其二
作者：陈豪
朝代：清
体裁：五言律诗

江楼临汉渚，衡岳共崔嵬。簇拥尚书盖，登歌使府杯。晚烟迷远棹，斜景倒层台。岁晏苍茫别，临风定百回。
子寿先生招饮乃园同子缜赓甫迟菊
作者：陈豪
朝代：清

即事有远心，所在成林僻。主人爱夏凉，延客布芳席。清尊取次斟，情话日已夕。揽衣循幽蹊，杂坐藉白石。茶味瀹花气，湛然沁胸膈。有亭面夷旷，栖迟类村陌。蓺菊连瓜畴，灌莲引泉脉。素月东方升，圆光补林罅。好风何处来，余意诚莫逆。平生丘壑志，眷焉怀在昔。良会自古今，誉名贵无斁。何以酬大贤，念此日乾惕。
有约
作者：陈豪
朝代：清

寻幽有约叩禅扃，风雪连朝未肯停。昨夜梅花来导我，蹇驴驮梦过南屏。
游汉上琴台同紫缜伯晋
作者：陈豪
朝代：清

琴响久消歇，斯台遂今古。三人成此游，意至无宾主。野风吹藕花，花态各飞舞。入门讶清迥，炎曜忘亭午。薇妍红欲笑，林静碧无暑。倚窗盼湖天，柳阴过柔橹。山气余凉润，快哉昨宵雨。图画或不到，造化为之补。桅樯隐参差，遥情极江浒。暂与尘喧隔，徜徉乐兹土。俯听流水声，灵弦傥再鼓。
题画
作者：陈豪
朝代：清

得鱼易醉已微酡，泛宅浮家涉历多。鸥鸟同眠江上稳，转疑朝市有风波。芦花风起水天宽，午睡垂头正饱餐。消受个中凉意味，此儿曾未梦长安。
题画·其一
作者：陈豪
朝代：清

得鱼易醉已微酡，泛宅浮家涉历多。鸥鸟同眠江上稳，转疑朝市有风波。
题画·其二
作者：陈豪
朝代：清

芦花风起水天宽，午睡垂头正饱餐。消受个中凉意味，此儿曾未梦长安。
北平射虎歌
作者：陈豫朋
朝代：清

秋风削耳塞草枯，将军夜持金仆姑。一发辄殪双于菟，金石既贯精诚符。再发不入理岂诬，有心求合翻成愚。汉军数出击匈奴，大宛苜蓿饲名驹。将军志欲封狼胥，前茅后出迷道途。七十余战血模糊，数奇不赏徒区区。人事翻覆如辘轳，白云苍狗变须臾。君不见邵平罢相还独居，种瓜自荷青门锄。
寒食还近筠连
作者：陈豫朋
朝代：清

远役罗施国，山程匝月余。去原同海角，归亦渺天涯。白板双书笈，青油一幰车。新烟林薄外，开遍刺桐花。
寒食还近筠连
作者：陈豫朋
朝代：清
体裁：五言律诗

远役罗施国，山程匝月赊。去原同海角，归亦渺天涯。白板双书笈，青油一幰车。新烟林薄外，开遍刺桐花。
灞桥
作者：陈豫朋
朝代：清

草碧云疏浪影摇，水烟初敛涨痕消。断肠桥畔天涯路，愁杀青青杨柳条。
矾曲至横丹乡道上
作者：陈豫朋
朝代：清

晓出文州门，幽景恣清玩。鱼鸟无嫌猜，花竹缛烂灿。行来矾曲东，危境耳目换。山势惊嶙嶒，江流俯瀰漫。嵚岑孤径垂，欹窄不容䡬。小舆费挽曳，长绳虑中断。移趾膝拄胸，束缚衣过骭。夹磴百层萝，挺霄千尺干。魄动怯虚崖，力穷羡飞翰。直上艰萦盘，厥下杳涯岸。独憩苔石颠，坐久心愈惮。吁嗟日将晡，峨峨始及半。
高阳台·题无闷草堂诗馀
作者：陈贯
朝代：清

铁板铜琶，歌纨金缕，江关萧瑟兰成。醉倒湘潭，梨涡聊慰飘零。藜床皂帽人憔悴，算文章，身外馀名。只难禁豪气依然，尘梦先醒。卅年误入华鬘劫，算一诗一泪，久涴衫青。天上灵修，也应握手相迎。遗编恍惚骚魂在，枉教人，高唤声声。叹层云久掩骄阳，何况文星？
何积之送予风溪不及题诗旅店以示
作者：陈起书
朝代：清

归人欲归还惜别，风霜满眼马蹄疾。断猿寒雁警秋空，野火疏星乱村夕。我归君送六十里，瞻望弗及仍相失。旅舍无酒溪萧瑟，风动残镫半明灭。耳边有人话畴昔，细听方知虫唧唧。南辕北辕两归辙，人心非隔山水隔。但使两心无阡陌，别久欲知情更结。一聚一散何足说，君更来时看题壁。
寄汤海秋礼部
作者：陈起书
朝代：清

孤燕池塘飞，衔泥为门户。生与鸠雀群，智勇限毛羽。忽闻天北雁，南鸣过湘浦。岂无千里风，身微力难举。以此凄然悲，上下千万古。贤哲有知否，契合多艰苦。吾世有斯人，天地非莽卤。
将归作
作者：陈起书
朝代：清

久雨喜骤晴，久客喜骤归。登舟已如家，恍惚见庭帏。遥指来时路，疑是又疑非。千里始一程，一夕千万悲。来时行苦速，归日行苦迟。天心与人意，每每相参差。距家路百里，易舟始能至。来时此舟小，重认别时泪。犹恐载我出，夜半心惊悸。道逢往来人，乡音喜渐似。日落众鸟昏，山寒百虫閟。岁时感物理，田园遂初志。浩浩吾侪侣，莫莫穷深邃。抚琴寒涧西，一音纳万吹。虽无沈沦趣，冀得清静意。讴吟招隐诗，惭愧古人意。江湖足风波，车马有颠坠。
将归作·其一
作者：陈起书
朝代：清

久雨喜骤晴，久客喜骤归。登舟已如家，恍惚见庭帏。遥指来时路，疑是又疑非。千里始一程，一夕千万悲。来时行苦速，归日行苦迟。天心与人意，每每相参差。距家路百里，易舟始能至。来时此舟小，重认别时泪。犹恐载我出，夜半心惊悸。道逢往来人，乡音喜渐似。
将归作·其二
作者：陈起书
朝代：清

日落众鸟昏，山寒百虫閟。岁时感物理，田园遂初志。浩浩吾侪侣，莫莫穷深邃。抚琴寒涧西，一音纳万吹。虽无沈沦趣，冀得清静意。讴吟招隐诗，惭愧古人意。江湖足风波，车马有颠坠。